qundao/data-zh-poetry huggingface dataset:
咏菊八首 其六 剪鹅毛
作者：管讷
朝代：明

秋水池头看斗鹅，霜毛零落粉香多。不知满地谁收拾，剪作寒花照碧波。
咏菊八首 其四 黄西施
作者：管讷
朝代：明

盈盈宫额半涂黄，不减花前旧样妆。笑杀阿娇金屋贮，香衾寒怯夜来霜。
咏菊八首·紫霞觞
作者：管讷
朝代：明

花神百斛酿秋香，满注流霞九酝觞。令节无如天上好，愿称千寿庆重阳。黄金地上有名花，开向千秋富贵家。不比寿安红与紫，纷纷只解竞春华。越娘初试素罗裳，爱向秋风学靓妆。一夜不胜琼佩冷，晚香亭馆有新霜。盈盈宫额半涂黄，不减花前旧样妆。笑杀阿娇金屋贮，香衾寒怯夜来霜。不逐春红浅复深，千枝小朵烂于金。若教开作翻阶艳，辜负风霜百鍊心。秋水池头看斗鹅，霜毛零落粉香多。不知满地谁收拾，剪作寒花照碧波。一簇奇花上苑栽，綵云堆满辟寒台。应将重价论千饼，买断秋光二色开。花比宫袍一色黄，上林开处占中央。临轩长荷君王赏，带得天家雨露香。
哀雁吟
作者：管讷
朝代：明

哀雁复哀雁，雄雌不相违。三春北去秋南归，年年稻粱充汝肥。汝肥曷己时，安知矰缴不汝随。一朝弋雄孤其雌，雌孤殊可伤。夜夜啼秋霜，楚天空阔云水长。誓不更逐群侣翔，花开春满塘，不愧鸳与鸯。
哀鹤年先生女兄月娥死节
作者：管讷
朝代：明

姊也从容贼陷城，全家殉节万人惊。鱼龙应护贞魂在，犬豕难亏大义明。世上千年名不泯，水中七日面如生。至今合冢黄山麓，霜月萧萧夜共清。
哭先师樗隐先生
作者：管讷
朝代：明

痛哭刘夫子，如今隔九泉。感恩惟我在，卓行许谁宣。汉向犹今系，梁纡复后贤。家声俱溢耳，才望孰齐肩。百氏遭渔猎，群经费讨研。大镛知在序，巨笔信如椽。美玉虽居璞，明珠必媚川。荐章何恳恳，束帛竟戋戋。东壁星辰表，西清雨露边。班陪黄阁老，名厕玉堂仙。礼乐皆新制，方舆有续编。宣麻应内命，行李忽南迁。汉节冲蛮雨，黎歌入瘴烟。客庖鱼米贱，商舶象犀联。省檄官将调，邮书讣遽传。龙蛇虽起起，鸾鹤定翩翩。有客书铭碣，何人给墓田。禺山云若惨，谷水月空圆。雨泣悲鹦鹉，风魂托杜鹃。哲人其逝矣，小子独凄然。膏馥多沾丐，愚蒙赖勉旃。斯文因汨没，吾道亦迍邅。踵接才虽劣，心丧礼自专。每伤酾酹爵，况忍读哀篇。感激千愁外，号呼百拜前。不知双眼泪，何日断潺湲。
哭钟伯纪先生
作者：管讷
朝代：明

杖策来从浙水东，飘飘意气欲凌空。曾经扪虱谈天下，几向闻鸡起夜中。鲁酒也须佳客共，商歌直与古人同。所知已逝音谁赏，弦绝秋鸿膝上桐。
回从经阳逻
作者：管讷
朝代：明

阳逻行将近，淘金过浅滩。草痕秋更碧，江气晚逾寒。处世情尤拙，还家迹易安。客愁虽似海，未敌酒杯宽。
国醮礼毕送张真人还山
作者：管讷
朝代：明

真人黄箓修三日，圣主丹衷息万机。白玉印封天表进，紫霞衣惹御香归。双龙直向云中见，群鹤遥临日下飞。大礼己成还旧隐，耆山草木亦光辉。
墨兰
作者：管讷
朝代：明

青草三闾亭下，苍梧二女祠前。欲采幽芳寄远，月明秋水娟娟。楚畹光风晓泛，湘皋泫露秋零。我欲纫之为佩，幽怀挹此芳馨。
墨兰·其一
作者：管讷
朝代：明

青草三闾亭下，苍梧二女祠前。欲采幽芳寄远，月明秋水娟娟。
墨兰·其二
作者：管讷
朝代：明

楚畹光风晓泛，湘皋泫露秋零。我欲纫之为佩，幽怀挹此芳馨。
墨桃花
作者：管讷
朝代：明

武陵仙子绛绡裳，爱向春风试艳妆。一自别来颜色改，可堪憔悴见刘郎。
墨窗为越人赵撝谦赋
作者：管讷
朝代：明

女娲立极断鳌足，羲画之先无刻木。始观鸟迹制文字，夜鬼哭天天雨粟。篆隶变化生八分，行草复作何纷纷。六书古制既茫昧，载籍况遭秦火焚。后之作者不可数，形声寥寥眇千古。更论得法神妙间，自信临池心独苦。君居于越文献邦，家藏金石书满窗。磨穿青州老未已，万斛巨鼎畴能扛。吴兴宗人已物故，浙河东西谁独步。君今有志继绝学，砥柱中流见孤注。剡溪百番冰雪光，玄霜一斗松煤香。满堂宾客看挥洒，风雨飒飒龙鸾翔。我嗟涂鸦手如棘，屡欲从君问奇画。君还许我载酒来，我捧千钟劳君笔。
墨竹
作者：管讷
朝代：明

唤取官奴秉烛人，袜材休惜为传神。不知谁鼓湘灵瑟，千里秋风别恨新。
夜坐
作者：管讷
朝代：明

高斋坐来久，中宵月上时。家僮初睡觉，惊报早朝迟。
夜泊鹱港
作者：管讷
朝代：明

去去归程溯急流，打头风起又维舟。不因采石千罂酒，？解青山万古愁。
夜泊鹱港
作者：管讷
朝代：明
体裁：七言绝句

去去归程溯急流，打头风起又维舟。不因采石千罂酒，�解青山万古愁。
大别山
作者：管讷
朝代：明

南纪名山壮楚关，虎蹲龙伏大江湾。登临兴在风云外，疏凿功存宇宙间。二水合流通汉沔，一峰特立控荆蛮。涧毛清荐虚祠下，惆怅何人继克艰。
奉寄茅山道士求香茶
作者：管讷
朝代：明

茅山岁岁摘先春，礞石霏霏磨作尘。玄露十分和得细，紫云千片制来新。颊车味载能消渴，鼻观香传即咽津。若得清风生两腋，便从羽节访群真。
姚氏野春堂
作者：管讷
朝代：明

野外茅堂不掩扉，堂前风日散晴霏。梨花门巷清明近，春水池塘燕子飞。每约邻翁同社饮，更从田畯劝农归。明朝我亦寻春去，小试东风白苧衣。
季翔小疾在告闻编所作因寄一绝
作者：管讷
朝代：明

花竹林窗笔砚清，初秋一雨便凉生。锦囊平澹诗千首，近日新编几卷成。
季翔弟惟学自嘉禾来武昌省母及其还也赋诗为别乃翁清江先生有文集行于世惟学婿于沈氏云
作者：管讷
朝代：明

烟波楼下上行艖，小暑薰风拟到家。二陆弟兄尤俊伟，三苏父子总才华。亲闱正舞衣多綵，甥馆应占烛有花。愧我蓼莪诗久废，况堪头白尚天涯。
定斋为张孟安赋
作者：管讷
朝代：明

知止应无俗事关，焚香清坐对南山。旧栽灵药须频采，新注丹经不用删。芳草池塘春水满，落花帘幕午风閒。此中半席能分我，老去逍遥杖屦间。
审理正蔡原辅遣子还天台省亲
作者：管讷
朝代：明

郎君乌帽越罗衫，文采温温自不凡。大父高堂垂鹤发，阿翁上府署冰衔。閒情白日佳山水，雅操清霜古桧杉。公馆挥毫知有暇，客庖食蟹喜无监。宦游遍历长途辙，归省俄扬极浦帆。水暖船头鱼泼泼，泥融江尾燕喃喃。彩虹遥贯诗连轴，紫气高腾剑在函。行李异乡过赤壁，看花故道入黄岩。国人共识张曾子，邻叟争迎阮阿咸。拜舞重闱通远问，平安须早寄鱼缄。
宴徐氏楼
作者：管讷
朝代：明

高宴徐家池上楼，座中宾客总风流。东城美酒休辞醉，南国佳人自解愁。晴日游丝当户落，暖风香篆近帘浮。归时不用三公马，短棹春波正满洲。
寄淞上友人
作者：管讷
朝代：明

忆昔都门把臂时，殷勤索我送行诗。客边赖尔能相慰，别后令人有所思。芳草暮云愁忽忽，落花春雨鬓丝丝。东归艇子如堪买，定拟寻君泗水湄。
寄陆伴读闿
作者：管讷
朝代：明

朝回不放寸阴閒，十日工夫画一山。我有越笺光若练，待渠清暇写荆关。南轩潇洒纸窗明，曲几方床事事清。暇日相过不骑马，幅巾野服杖藜行。
寄陆伴读闿·其一
作者：管讷
朝代：明

朝回不放寸阴閒，十日工夫画一山。我有越笺光若练，待渠清暇写荆关。
寄陆伴读闿·其二
作者：管讷
朝代：明

南轩潇洒纸窗明，曲几方床事事清。暇日相过不骑马，幅巾野服杖藜行。
寒食
作者：管讷
朝代：明

三月东风大放颠，今年为客倍凄然。杏花时节偏听雨，寒食人家不禁烟。千里故乡愁共远，一春白日梦相牵。天涯草色青青处，秪忆千山墓下田。
寓庵
作者：管讷
朝代：明

身世宁非寄，浮生任所如。心惟无滞碍，迹故得安舒。孔席何曾暖，庄舟本自虚。百年霄壤内，岂异一蘧庐。
对雪
作者：管讷
朝代：明

半年南国不雨落，一夕北风吹雪来。城中米价政尔贵，江上梅花空自开。骑驴朝士晓未出，射虎将军夜不回。寒斋独坐更愁寂，饥鸟下啄青莓苔。
射虎行
作者：管讷
朝代：明

黄草玄冬多虎踞，青山白日少人行。君王勃起英姿奋，卫士前驱猛气横。弓挽蛇皮如月满，箭飞雕羽若风生。弦开应手神应助，镞贯当心鬼亦惊。腥血溅时班尾折，伥魂落处锦毛倾。游兵警众铜龙吼，归队催程铁马鸣。一路尘埃天已冥，千营灯火夜初明。从今境内无惊扰，犬豕村村乐太平。
射鹿行
作者：管讷
朝代：明

云梦泽中冬信早，十月清霜凋宿草。此地犹存古猎场，周遭百里青山绕。吾王一岁一游田，麝香名马青连钱。紫丝垂缰黄金勒，红锦裁鞍白玉鞭。骑来猎场世稀有，马首忽惊山鹿走。老麋鼓勇独当前，群䴠甡甡总随后。彤弓满引与月同，白羽出插生腥风。回身连发踣双鹿，左膘右腢毛血红。妙手穿杨古无比，啧啧欢声溢人耳。林深伏虎莫敢行，木末穷猿号不已。笳鼓喧阗催解围，千万人中得隽归。行庖吹香出翠釜，从官缕割誇鲜肥。大府分封镇荆楚，农隙年年须讲武。太平武备不可无，万载千秋作藩辅。
小孤山
作者：管讷
朝代：明

一柱千寻直，孤根万丈深。云间盘翠髻，天外堕瑶簪。东下潮声断，西来水势临。古祠诗满壁，过者若为吟。
小景
作者：管讷
朝代：明

薄宦鬓成丝，乡山入梦思。抱琴松下者，政似在家时。
少小从行伍二首
作者：管讷
朝代：明

少小从行伍，而今作饮徒。博钱寻剧孟，买剑问风胡。结伴军中戏，嗔人醉后扶。黄金三万镒，誓娶陆家姑。少小从行伍，千金办武装。日骑官厩马，夜宿酒家娼。□已宁论死，临危肯畏强。蛮夷知姓字，不敢犯封疆。
少小从行伍二首·其一
作者：管讷
朝代：明

少小从行伍，而今作饮徒。博钱寻剧孟，买剑问风胡。结伴军中戏，嗔人醉后扶。黄金三万镒，誓娶陆家姑。
少小从行伍二首·其二
作者：管讷
朝代：明

少小从行伍，千金办武装。日骑官厩马，夜宿酒家娼。□已宁论死，临危肯畏强。蛮夷知姓字，不敢犯封疆。
尝柑
作者：管讷
朝代：明

牙盘满贮洞庭霜，入爪霏霏细雾黄。老去风流浑忘却，擘来三日手犹香。
尝榴
作者：管讷
朝代：明

锦苞擘破万星攒，颗颗红堆码碯盘。若得美人纤手送，尊前一洗腐儒酸。
尹母行
作者：管讷
朝代：明

云间尹母年十七，嫁夫三年夫病卒。舅姑在堂儿在褓，自分茕茕守空室。家贫何以为生理，纫缝得钱奉甘旨。门外春风自往来，寒心一寸如灰死。东家议姻张绮筵，西邻通媒续断弦。有山可移志不改，冰霜凛凛心逾坚。孤儿今年三十五，教养成人应门户。舅姑百岁俱寿臧，华榜旌书照乡土。九峰三泖清且奇，柏舟泛泛淞之湄。吾乡风俗有如此，终古不愧尹母诗。
山水便面
作者：管讷
朝代：明

宣和便面何从得，画史当时属有才。紫翠峰峦天上落，青红楼阁树头开。群贤似向兰亭会，一老疑从栗里来。安得从容随杖屦，轻舟日系水云隈。
山水图
作者：管讷
朝代：明

青山何处蹑崚嶒，我拟幽栖久未能。深谷雨来云正合，大江风作水如崩。林中短屐行相引，渡口孤航唤欲应。今日未醒尘土梦，披图长啸愧孙登。
应山道中
作者：管讷
朝代：明

栎木千株叶落，梅花一树香来。从骑休吹羌管，山中野鹤惊猜。
弃瓢图
作者：管讷
朝代：明

挂瓢弃后耳才清，宠辱人间总不惊。今日箕山吊陈迹，千岩风木自秋声。
弹琴小景
作者：管讷
朝代：明

自曳长裾两鬓斑，久忘流水与高山。而今重理弦中操，天赐残年半日闲。
御赐西马
作者：管讷
朝代：明

金门蹴踏五云开，七尺权奇信是騋。近自天闲颁赐下，远从西域贡将来。雄姿共拟千金价，骏足争誇万里材。昨日锦鞍新鞴出，殿前立仗总驽骀。
患足行
作者：管讷
朝代：明

晚朝骑马归，风雨忽萧瑟。中涂虽泥泞，马稳幸无失。到家下马灯火明，妻子见我欢相迎。开筵举酒饮未已，刁斗城头敲二更。我因良马蒙君赐，长恐官奴疏喂饲。寒槽刍粟夜频看，恩极那能有全寐。促灯下堂催上刍，泥滑失脚嗔人扶。苍黄不知骨已折，始信人间无坦途。乌乎生死固有时，祸福岂无命。塞翁塞翁勿复论，卧看杨花风不定。
敬和书堂新成
作者：管讷
朝代：明

华构新成讲席深，河间礼乐重推寻。南荣日晷三冬近，东壁星光午夜临。黄卷圣贤常对语，青灯兄弟久潜心。金枝玉叶承家训，都在青年惜寸阴。
敬和画碧桃诗韵
作者：管讷
朝代：明

风流画史惜年光，写出宫桃异众芳。深浅旧红浑改色，轻盈新碧倍生香。佳人金谷颜如雪，阿母瑶池鬓己霜。不与杏花争艳冶，肯随柳絮效颠狂。靓妆姑射花钿小，缓步飞琼玉佩长。勾引流莺窥翠幕，留连戏蝶绕华堂。题诗细咏情何极，呼酒相看醉不妨。带露一枝尤瑩洁，绝胜汤饼试何郎。
敬和画碧桃诗韵
作者：管讷
朝代：明
体裁：七言排律

风流画史惜年光，写出宫桃异众芳。深浅旧红浑改色，轻盈新碧倍生香。佳人金谷颜如雪，阿母瑶池鬓己霜。不与杏花争艳冶，肯随柳絮效颠狂。靓妆姑射花钿小，缓步飞琼玉佩长。勾引流莺窥翠幕，留连戏蝶绕华堂。题诗细咏情何极，呼酒相看醉不妨。带露一枝尤莹洁，绝胜汤饼试何郎。
敬赋天马歌
作者：管讷
朝代：明

臣闻天马不易得，房星降精产西域。双蹄并截白玉光，一身浑染玄云色。雄姿非駻亦非騋，八尺乃是真龙媒。天生权奇特神骏，乌骓赤兔皆凡材。风尾萧萧耳双耸，万里腾骧尘不动。番臣重译贡中华，黄金论价如山重。太仆养之十二闲，立仗晓联鹓鹭班。在廷画史皆国手，乃为写真传世间。当今圣主修文德，远裔穷荒俱混一。不用劳师围大宛，年年拟献三千匹。
敬赋白鹰
作者：管讷
朝代：明

臣闻名鹰不易得，众中奇者色纯白。金眸星转雪为翎，玉爪风生觜如戟。天然远自海东来，论价可轻双白璧。鹰师调养水食匀，臂擎不敢离朝夕。十月平原百草枯，野马山牛俱辟易。出笼一脱红锦鞲，随人指顾无虚掷。嗟哉此鹰殊可惜，奋击真如万人敌。吾王育之岂为事游田，要激猛士于疆埸。
斋居直馆
作者：管讷
朝代：明

直馆斋居夜，心无一虑萦。茶烟笼烛暗，花月进窗明。老去头虽白，官閒梦亦清。明朝当署祝，早起候宫城。
早朝
作者：管讷
朝代：明

宫城犹下漏，禁鼓巳催班。初日明三殿，清风肃九关。胪传仙仗里，香袅御炉间。幸际隆平日，承恩拜圣颜。
早朝和吴教授韵二首
作者：管讷
朝代：明

大廷礼乐遵周典，盛代衣冠迈汉仪。一统河山开景运，九州民物乐清时。迟迟化日行黄道，郁郁卿云蔼赤墀。虮虱小臣无以报，万年宗社祝鸿釐。月转西城禁漏迟，千官队队入朝时。班陪冠佩联鹓序，乐奏箫韶睹凤仪。雨露极知恩似海，草茅深愧鬓如丝。夔夔何敢忘君敬，一片丹心在缉熙。
早朝和吴教授韵二首·其一
作者：管讷
朝代：明

大廷礼乐遵周典，盛代衣冠迈汉仪。一统河山开景运，九州民物乐清时。迟迟化日行黄道，郁郁卿云蔼赤墀。虮虱小臣无以报，万年宗社祝鸿釐。
早朝和吴教授韵二首·其二
作者：管讷
朝代：明

月转西城禁漏迟，千官队队入朝时。班陪冠佩联鹓序，乐奏箫韶睹凤仪。雨露极知恩似海，草茅深愧鬓如丝。夔夔何敢忘君敬，一片丹心在缉熙。
星夕
作者：管讷
朝代：明

牛渚清且浅，鹊桥西复东。黄姑仙驾动，天女锦机空。别泪零清露，离魂惨惊风。如何一水隔，一会一匆匆。
春晖堂江夏雷道夫典仪奉母之所
作者：管讷
朝代：明

綵衣五色绚晴光，鹤发康强在北堂。结子蟠桃千岁熟，宜男谖草百忧忘。孝奉慈亲知爱日，忠承严训要倾阳。晨昏定省无违养，谁得居官不离乡。
春江捕鱼图
作者：管讷
朝代：明

玄真坊中老孙子，老去今年不知几。绿蓑短短仅遮身，自小求鱼足生理。鱼仓蟹舍小蓬门，一带编邻住江涘。昨夜青山得雨多，门前三尺桃花水。大家渔具都上船，水面纷然若浮蚁。小儿捩柁立船梢，老妇供炊在篷底。大绳属网绝中流，东船才下西船起。须臾两船相向开，来往风波疾如驶。前船得鱼先上城，后船回篙刺沙觜。此宾此主尚杯盘，樵青已卧芦花里。醒者垂钩醉者眠，东去西来随所止。不欠官家鱼税钱，荣辱从来不干己。我家江南山水间，烟树参差绝相似。作客天涯未得归，一见此图心独喜。俸钱几时当买山，小筑茅堂三泖尾。白头方是谢官时，也学渔家从此始。
晓发泾江
作者：管讷
朝代：明

月黑天难曙，泾江晓发迟。橹声和雨合，帆意待风吹。小酌杯仍醉，冥搜句颇奇。黄花如有约，开及到家时。
晓发雷港
作者：管讷
朝代：明

月暗投寒港，天明发晓途。鹭应寻宿侣，雁已误更奴。霞映沿汀蓼，霜枯倚岸芦。彭郎矶尚远，隐隐一山孤。
晓起
作者：管讷
朝代：明

真馆晓晴初，官清远尘俗。怡然对简编，庶矣忘荣辱。遥峰拥归云，高城澹微旭。落尽冬青花，江南雨新足。
晚宿盘塘
作者：管讷
朝代：明

旅行今夜宿盘塘，江路无如此驿长。诗句到家吟未了，载将山色上归航。
月中桂
作者：管讷
朝代：明

上界谁将此树栽，广寒高处古香来。根从天地分时种，花在山河影里开。白兔守株依贝阙，青鸾衔子下瑶台。不知斫尽吴刚斧，天上浮云变几回。
木芙蓉
作者：管讷
朝代：明

渚宫仙子耐清寒，笑倚西风脸渥丹。绛节三朝琼作佩，霓裳一曲翠为盘。夜霜渔屋灯前见，秋水人家画里看。可惜繁华易惆怅，锦官城上夕阳残。
李哥行
作者：管讷
朝代：明

霸州李哥年十五，出身本是娼家女。誓死愿作良人妻，不愿随时学歌舞。白头阿㜷不见容，籍我花名入官府。季哥有志不得酬，终夜号咷泪如雨。儿今未免从母命，母也须当听儿语。净洗容颜不食荤，一钗一裙只荆苧。唱歌得钱赡阿㜷，此身不敢辞辛苦。东城酒楼花满烟，五陵公子罗尊俎。众中一少忽相嘲，李哥出门气如虎。益津县监轻薄儿，不惜黄金买同处。阿㜷贪金不顾儿，暝地甘言密相许。县监夜半排闼入，李哥拒之闭其户。大言痛詈汝监邑，汝何不知民父母。手操白刃不容狎，县监惭惶走无所。霸州太守闻且惊，吾州此女深可取。有子读书举秀才，年逾弱冠未婚娶。通媒六礼议成姻，一州欢传得贞妇。后来贼兵犯霸州，李哥与夫遭贼虏。贼见李哥好颜色，但言杀夫不杀汝。李哥得言即誓死，与夫同死河之浒。乌乎李哥节义俱，赫赫声名振今古。我今闻之多慨慷，激烈悲风起林莽。他年观我李哥行，贼子奸臣面如土。
来德堂为中都国学分教林敬伯赋
作者：管讷
朝代：明

木之有本，其干乃强。水之有源，其流乃长。吉士好脩，德日以茂。德为本源，克昌厥后。猗欤林氏，奕奕名门。维祖维祢，曰子曰孙。匪德之来，曷裕其昆。斯堂翼翼，以示将来。保而勿射，维德是积。我言尔铭，于堂之壁。
松窗听雨为西安杨公圭赋
作者：管讷
朝代：明

草堂千个种长松，好雨时来紫阁峰。声到风枝惊睡鹤，势回云壑起潜龙。暮樵邻父归应湿，晨汲家僮出更慵。且喜官閒清两耳，逢人莫说大夫封。
枕上
作者：管讷
朝代：明

卧病兼旬不下床，小庭花落燕飞忙。禁中文墨如山积，不道閒时日许长。一帘飞絮晚悠悠，春去光阴肯暂留。可怪飞来双燕子，替人闲说许多愁。
枕上·其一
作者：管讷
朝代：明

卧病兼旬不下床，小庭花落燕飞忙。禁中文墨如山积，不道閒时日许长。
枕上·其二
作者：管讷
朝代：明

一帘飞絮晚悠悠，春去光阴肯暂留。可怪飞来双燕子，替人闲说许多愁。
桃花歌次韵荅季翔
作者：管讷
朝代：明

春来看花须及早，莫待韶光去如扫。年年花发看应迟，几多狼籍被风吹。今年无风亦无雨，千树桃花红烂吐。香尘绣毂动游人，流水琼筵出歌女。天气艳阳三月时，倚阑吹彻玉参差。百壶送酒莫停饮，秪恐落花辞故枝。落花飘尽春无迹，著意留春花可惜。花开花落一番春，与君莫作伤春客。会须日日醉花前，不放閒愁到酒边。有花可看酒可饮，但愿以此终残年。
梦成
作者：管讷
朝代：明

大溪溪上清风屋，小草幽花分外香。白鹤一群飞不定，万株树下读书床。
梦游洪山寺
作者：管讷
朝代：明

不到东岩阁，重来又一年。无缘能离俗，有梦只栖禅。客坐茶香里，僧行竹影边。夕阳天未晚，幽思满归鞯。
梦游洪山寺
作者：管讷
朝代：明
体裁：五言律诗

不到东岩阁，重来又一年。无缘能离俗，有梦祗栖禅。客坐茶香里，僧行竹影边。夕阳天未晚，幽思满归船。
森玉轩为医士徐琏赋
作者：管讷
朝代：明

武昌高士能医俗，万个琅玕绕舍栽。一径清风容直造，扫门听我佩声来。
次季翔韵送陈佥卫琰征大庸蛮
作者：管讷
朝代：明

将军名将种，承诏讨南蛮。虏命危如卵，兵威重若山。斩酋花石下，焚寨柿溪间。一月闻三捷，长歌奏凯还。
次陆伴读风雨舟中
作者：管讷
朝代：明

客路三秋雨，江帆万里船。惊鸥离急浪，去鸟没荒烟。白日长歌里，青山薄醉前。新诗虽寡和，缓笔待重编。
次韵寄洪山海禅师二首
作者：管讷
朝代：明

杖锡西来住此山，道场新构未曾閒。宝钟鲸吼神功在，金刹翚飞佛运还。大法固应超物外，胜缘初不离人间。千年香火今重见，只在圆机一转关。履迹经年不下山，山中清事属僧閒。日高香积斋初散，云满松床定未还。佛法三乘天广大，禅心一月水中间。几时拨芋灰边坐，细话无生第一关。
次韵寄洪山海禅师二首·其一
作者：管讷
朝代：明

杖锡西来住此山，道场新构未曾閒。宝钟鲸吼神功在，金刹翚飞佛运还。大法固应超物外，胜缘初不离人间。千年香火今重见，只在圆机一转关。
次韵寄洪山海禅师二首·其二
作者：管讷
朝代：明

履迹经年不下山，山中清事属僧閒。日高香积斋初散，云满松床定未还。佛法三乘天广大，禅心一月水中间。几时拨芋灰边坐，细话无生第一关。
次韵有怀周府奉祠宋季子
作者：管讷
朝代：明

故人为别动经年，况复祠官久不迁。白发交游惟我旧，清时文物尚君贤。忽匆过梦随蝴蝶，的的归心在杜鹃。无限相思千里外，暮云春树两茫然。
次韵答朱孟辨见寄
作者：管讷
朝代：明

十日春无一日晴，闭门听雨不胜情。江华偏向愁边发，池草多从梦里生。西北星摇天不动，东南潮落海如倾。却怜臣甫忧时切，夜夜遥瞻北斗城。
次韵过散花洲
作者：管讷
朝代：明

赤壁军回处，曾于此散花。跳鱼惊过橹，落鸟立行槎。山远云连树，江清水见沙。风帆今日便，应送早还家。
次韵青山夜泊
作者：管讷
朝代：明

沧江木落水多湾，一月舟中饱看山。明日到家牵世务，閒情犹在白云间。
毗陵薛黉自号渊泉求铭其室
作者：管讷
朝代：明

五行在天，惟一生水。水之有本，源原于始。潴之斯止，孰曰匪渊。道之斯达，孰曰匪泉。盈科后进，弗停一息。维静维深，厥本乃立。弗澄则浊，罔睹山岳。弗挠则清，毫发乃明。挠之澄之，清浊辨焉。匪水若兹，惟人亦然。心而弗澄，百欲是兴。身而弗挠，一私靡扰。昔在圣贤，观厥川海。以近取譬，道无不在。允尔泓父，逝者若斯。我告尔铭，永言服之。
永嘉裴季和家有竹居典簿中都国学种竹数竿想像故园之意
作者：管讷
朝代：明

客舍仍栽竹，殷勤忆故园。乱枝交窄径，轻筱拂卑垣。曙色烟凝几，秋声月在门。杀青编汗简，浮碧注山尊。斸笋供春祀，行庖具夕飧。高人频驻屐，俗士竟回辕。虽与山林远，终无市井喧。晋贤名未泯，唐逸兴犹存。彷佛龟山路，依稀雁荡村。南归遂幽息，投老更何论。
江夏刘名才及子陟皆以医呜于时鹤年丁先生德其愈病索诗赠之
作者：管讷
朝代：明

大隐为医在市廛，千金秘诀自家传。昔时曾起龙归海，今日还将鹤引年。旧炼丹炉留宿火，新开药圃灌春泉。一门父子神仙似，何必壶中别有天。
江夏奚瑛以进士出宰武城其兄瑄作鹄山秋思图寄之索题为赋绝句一首
作者：管讷
朝代：明

每怀难弟有难兄，貌得家庄寄武城。千里鹄山秋色里，异乡多少故乡情。
江夏奚翁自号竹隐既殁其子瑄写竹隐图以寓孝思因题二十八字以慰其意
作者：管讷
朝代：明

孝感坊中孟氏邻，为亲写竹倍思亲。百年霜露凄其意，不独当时泣笋人。
江行
作者：管讷
朝代：明

人家近水磨茶香，江影船头古塔长。纵有琵琶旧时月，肯将清泪落浔阳。千里江行快雪晴，白银为海玉为城。舵楼高处看山兴，又比常时分外清。催舟三日鼓鼕鼕，千里江程百丈中。两岸青山看不尽，此行未厌石尤风。三江风起白鸥飞，远水征帆一片归。怪底黄尘涴吾足，白头未得上渔矶。
江行·其一
作者：管讷
朝代：明

人家近水磨茶香，江影船头古塔长。纵有琵琶旧时月，肯将清泪落浔阳。
江行·其三
作者：管讷
朝代：明

催舟三日鼓鼕鼕，千里江程百丈中。两岸青山看不尽，此行未厌石尤风。
江行·其二
作者：管讷
朝代：明

千里江行快雪晴，白银为海玉为城。舵楼高处看山兴，又比常时分外清。
江行·其四
作者：管讷
朝代：明

三江风起白鸥飞，远水征帆一片归。怪底黄尘涴吾足，白头未得上渔矶。
江行三首
作者：管讷
朝代：明

晚过三江口，江空水急流。船头灯火起，只尺是黄州。野色含江薄，沙痕带水长。东风无白浪，容易下蕲阳。云树微茫里，江流浩荡间。舵楼烟雨重，不见九华山。
江行三首·其一
作者：管讷
朝代：明

晚过三江口，江空水急流。船头灯火起，只尺是黄州。
江行三首·其三
作者：管讷
朝代：明

云树微茫里，江流浩荡间。舵楼烟雨重，不见九华山。
江行三首·其二
作者：管讷
朝代：明

野色含江薄，沙痕带水长。东风无白浪，容易下蕲阳。
江行二首
作者：管讷
朝代：明

夜度繁昌夹，云帆万斛船。岸灯疏树里，江笛晚风前。水急潮回渚，江空月在川。年年来复往，华发渐盈颠。行行几百里，又过十三矶。宿雁逢沙落，惊凫带水飞。山寒花寂寞，江晚树依稀。自笑无家客，他乡亦当归。
江行二首·其一
作者：管讷
朝代：明

夜度繁昌夹，云帆万斛船。岸灯疏树里，江笛晚风前。水急潮回渚，江空月在川。年年来复往，华发渐盈颠。
江行二首·其二
作者：管讷
朝代：明

行行几百里，又过十三矶。宿雁逢沙落，惊凫带水飞。山寒花寂寞，江晚树依稀。自笑无家客，他乡亦当归。
江雾
作者：管讷
朝代：明

著水飞轻雨，随风洒暗尘。棹歌才只尺，不见棹歌人。
洪武丙子三月三日千秋节
作者：管讷
朝代：明

芳年临上巳，令节庆千春。历纪天开子，杓回月建辰。四城佳气合，三殿曙光新。禁钥通关早，宫壶转漏频。驾从星户入，乐向露台陈。中使催班急，西驹立仗驯。烛楼晴吐日，香几暖霏尘。柳色笼雕辇，兰薰袭绣茵。虎貔雄武弁，鹓鹭肃朝绅。王室分封盛，宗藩展礼亲。南山齐献寿，四境共称仁。胜事宜修述，才疏愧小臣。
清明感怀二首
作者：管讷
朝代：明

十年宦学楚江滨，老景垂垂上此身。插柳忽逢三月节，看花又过二分春。青山风雨多新鬼，白发江湖少故人。东忆墓田千阜下，可堪回首一沾巾。客里逢春百感生，况听风雨过清明。杨花总是离人恨，桃叶都非旧妾情。小引酒杯还易醉，苦吟诗句却难成。不知谁是穷途者，哭似当时阮步兵。
清明感怀二首·其一
作者：管讷
朝代：明

十年宦学楚江滨，老景垂垂上此身。插柳忽逢三月节，看花又过二分春。青山风雨多新鬼，白发江湖少故人。东忆墓田千阜下，可堪回首一沾巾。
清明感怀二首·其二
作者：管讷
朝代：明

客里逢春百感生，况听风雨过清明。杨花总是离人恨，桃叶都非旧妾情。小引酒杯还易醉，苦吟诗句却难成。不知谁是穷途者，哭似当时阮步兵。
游宝林寺
作者：管讷
朝代：明

金碧绚楼台，禅关向此开。水分双涧出，云拥万峰来。古佛遗香火，残僧话劫灰。黄尘吾老矣，何幸一徘徊。
灯花
作者：管讷
朝代：明

不假天工雨露栽，银釭火暖自然开。两茎朱草含烟秀，一朵红云度水来。春色半浮珠蓓蕾，风情中结锦胚胎。明朝喜事殷勤报，莫遣芳心一寸灰。
灵鹫僧勤无逸奉使日本回授官闻欲见举寄之
作者：管讷
朝代：明

天宇寥寥一锡飞，忽闻承诏赴彤闱。山中书札三年别，海上梯航万里归。贾岛文章终释褐，曹溪弟子孰传衣。白云出岫无心处，老我沧江理钓矶。
牧牛图
作者：管讷
朝代：明

四海熙熙大有年，青山牛牧夕阳前。谁知六国黄金印，不及秋风二顷田。
独坐
作者：管讷
朝代：明

独坐茅堂上，长吟不下床。乱书堆几席，疏雨过陂塘。野燕冲帘入，汀花度水香。应须存晚计，次第学耕桑。
用季翔韵题胡长史所藏东坡墨竹
作者：管讷
朝代：明

剩水残山雪后时，袜材貌得岁寒枝。归来内署曾持烛，忘却南溪有赋诗。岷谷秋阴云冉冉，湘江春碧雨差差。展图如在千竿里，六月凉飙洒鬓丝。
画扇
作者：管讷
朝代：明

南州六月暍欲死，一见新图眼遽明。何处长林双树下，矮床茅屋听秋声。
画菜
作者：管讷
朝代：明

白白霜根嫩，青青雨甲鲜。苍生无此色，四海正丰年。
画鸡
作者：管讷
朝代：明

蚤岁书窗共寂寥，几听风雨夜萧萧。曳裾今向王门先，犹赖司晨朔望朝。
病后喜雨谢同寅纪善贝季翔见过
作者：管讷
朝代：明

夜月忽离毕，今晨雨滂沱。秋声落庭树，水气没池荷。岂云三伏中，感此凉意多。神清体自适，顿然释烦痾。明当谒公馆，仰谢数经过。
病足二首
作者：管讷
朝代：明

移榻西轩下，翛然意自清。焚香终日坐，好鸟隔窗鸣。文墨容疏懒，宾朋失送迎。自惭犹禄仕，那得此身轻。老为身多累，官因病暂闲。春馀啼鸟里，兴尽落花间。莫遣诗排闷，聊凭酒破颜。开窗看晴色，一片白云还。
病足二首·其一
作者：管讷
朝代：明

移榻西轩下，翛然意自清。焚香终日坐，好鸟隔窗鸣。文墨容疏懒，宾朋失送迎。自惭犹禄仕，那得此身轻。
病足二首·其二
作者：管讷
朝代：明

老为身多累，官因病暂闲。春馀啼鸟里，兴尽落花间。莫遣诗排闷，聊凭酒破颜。开窗看晴色，一片白云还。
白云窝
作者：管讷
朝代：明

席帽山人隐涧阿，白云深处有行窝。忽惊仙化从龙去，犹想神游与鹤过。门外海涛翻白石，屋头山雨落青萝。太行千载如今日，目断孤飞泪更多。
白马篇
作者：管讷
朝代：明

白马行且嘶，玉勒锦障泥。扬鞭羽林郎，宿卫通金闺。一朝赴边急，转战玉关西。长戈挥白日，高旌卷彩霓。驱山填火井，累石起云梯。烽举星芒乱，弓开月影低。分符降赤勒，飞箭定渠黎。功许韩彭并，名与卫霍齐。主恩谅可报，国难讵难挤。孰甘局乡邑，门巷闭蒿藜。
监生王廷采分教中都国学植槐于庭扁曰槐轩求题
作者：管讷
朝代：明

虚星孕良木，植彼文苑中。教雨既沾溉，枝叶何青葱。常刑庶无犯，守护克有终。岁久已云茂，郁然若云从。诸生俨成列，弦诵怡清风。伊人抱良材，树德匪尔同。当知进修者，亦由滋培功。
石镜亭
作者：管讷
朝代：明

武当祠下仙人镜，纤尘不染绝晶荧。看来终夜似明月，知向何年曾陨星。天上孤鸾还舞影，山中百怪敢逃形。偶因登览坐良久，清光照人如梦醒。
礼部颁王府文官诰敕次审理王敬德韵
作者：管讷
朝代：明

紫诰恭迎被宠光，驿亭初日正苍凉。官坊锦织云霞烂，御榻文成雨露香。九五飞龙当盛世，太平鸣凤在朝阳。群公拜舞天威近，举首红云是建章。
秋夜
作者：管讷
朝代：明

不寐耿长夜，揽衣徒歔欷。阴虫吟近砌，凉飙动疏帏。素抱殊未释，清欢念多违。岂惟南飞鹊，兹夕无所依。
稼村赠乡人孙原璘
作者：管讷
朝代：明

我家三里汀前住，茅堂政近桃花渚。学经不明欲归耕，佃得官田廿馀亩。有书尽卖买农具，甘作东屯种田父。侯疆既足把犁锄，饷妇尤能载筐筥。田中蟊稗日自除，墙下蚕桑春可取。秋风禾黍既登场，冬日鸡豚复盈圃。全家衣食幸馀饶，老稚那知有辛苦。东邻击鼓送农官，西舍烹羊祀田祖。且喜征科一事无，况是丰年好官府。县吏催租不下乡，半夜无人打门户。官粮输足私债无，一村帖然如按堵。自信于焉老此身，岂谓年来系簪组。汨汨黄尘没马头，白水青山竟虚负。羡君学稼如老农，久抱长材隐家墅。奉亲菽水喜平安，教子书诗识今古。我今不蚕亦不耕，素餐厚禄知何补。几时上疏乞东归，白头相寻愿为侣。与尔击壤歌尧年，五日一风十日雨。
竹鹤图为医士仵思道题
作者：管讷
朝代：明

此君风致极萧闲，合与胎仙共一班。千岁影迷苍雪里，九皋声在绿云间。平安莫谩传书去，径造休教报客还。挂向芝房无点俗，长年相对悦清颜。
答僧南洲写梅见寄
作者：管讷
朝代：明

廿年不见老花光，写得繁枝远寄将。一自断桥相别后，暗香几度月昏黄。龙门寺里梅千树，开遍山南水北庄。今日老禅头已白，写来无色更无香。
答僧南洲写梅见寄·其一
作者：管讷
朝代：明

廿年不见老花光，写得繁枝远寄将。一自断桥相别后，暗香几度月昏黄。
答僧南洲写梅见寄·其二
作者：管讷
朝代：明

龙门寺里梅千树，开遍山南水北庄。今日老禅头已白，写来无色更无香。
答友人雨中见寄
作者：管讷
朝代：明

雨声连晓夕，牢落闭幽扉。屋漏频移榻，江寒更觅衣。野乌饥自下，水鸟湿还飞。尔亦忘机者，终同理钓矶。
答吴高士见寄
作者：管讷
朝代：明

青鞋布袜木绵裘，合是山中隐者流。举世可无刘越石，荐贤谁是吕婆楼。秋风泖蟹年年上，春水沙鸥日日浮。好为携琴并载酒，三高祠下放扁舟。
素堂
作者：管讷
朝代：明

湘水之涘，衡山之阳。有美一人，于焉构堂。维榱维桷，匪雕匪斲。不尚其华，爰复其朴。堂之翼翼，人之谆谆。匪谋自适，爰以养亲。于时兴止，于时甘旨。朝夕弗违，惟亲之喜。委顺在天，穷达是宜。居易而行，心毋外驰。奢则蛊情，俭以养德。用戒后昆，服之无斁。
纪梦
作者：管讷
朝代：明

小宴初阑罢玉笙，东风庭院好春情。流莺啼过楼东去，一树梨花正晚晴。
纸被
作者：管讷
朝代：明

万杵霜藤练色匀，卷舒一幅净无尘。梨花夜暖云迷梦，柳絮春寒雪满身。未怪青绫能见妒，也胜白氎尚欺贫。五更听彻金门漏，得似山林晏起人。
缺题
作者：管讷
朝代：明

平生忠义气如云，诸子鹓鸾又出群。乔木故家今绝少，清风千载玉堂文。
脩竹芙蓉
作者：管讷
朝代：明

水仙小队自成双，袅袅霓旌引翠幢。一夜湘君头尽白，西风离思满秋江。
舟中写示萧雷二伴读
作者：管讷
朝代：明

拜秩辞京国，扬帆放使舟。微茫烟外树，浩荡雨中鸥。诗美青山对，杯空采石谋。应将柁楼兴，一望楚天秋。
荻港雨行
作者：管讷
朝代：明

昨朝楚岸喜秋晴，今日吴船雨里行。人事天时何可测，青山白水总关情。久知盟与沙鸥冷，那得身如野鹤轻。怪底石尤风太恶，空劳百丈进脩程。
行马
作者：管讷
朝代：明

行马非行马，如何作马称。门阑知警跸，道路失骁腾。外侮威能禦，前驱任莫胜。足分如鼎峙，骨立更锋棱。洞户金星映，云衢紫电凝。图形那是兽，附尾谅无蝇。曹植骄矜减，杨彪贵显增。陪臣日趋谒，有赖一怀兢。
观孔雀朝
作者：管讷
朝代：明

奇鸟当晴午，团团展羽衣。翠分双扇举，金拥一屏围。綵凤宜偕舞，文翚敢并飞。东园非有召，何幸睹恩辉。
观射柳赠陈佥卫琰
作者：管讷
朝代：明

将种传家属妙龄，端阳射柳在王庭。马看飞鞚如追电，箭讶离弦若迸星。度内等閒知中白，眼中端的肯撩青。含风细葛君恩赐，自笑吾侪字识丁。
观音莲
作者：管讷
朝代：明

不假淤泥一点栽，五铢衣似藕丝裁。碧云幢下分明见，白月轮中自在开。根向旃檀新植得，种疑鹦鹉旧衔来。当知五十三参外，示现应须有善财。
访洪山海禅师用季翔韵
作者：管讷
朝代：明

今朝立春风物熙，东岩阁前寻远师。烟霞丘壑旧游处，金碧楼台新构时。东风官马去何疾，落日家童行欲疲。我亦清斋不饮酒，与尔结社同幽期。
谢赐虎肉馒头
作者：管讷
朝代：明

彤弓亲射东山虎，细脔笼炊赐百官。昨日雄威犹可畏，今朝和气已成团。庖丁尚虑风生机，伥鬼应惊雪在盘。剩种官田千亩麦，屯家犬豕夜平安。
赠僧白庵
作者：管讷
朝代：明

白庵道人修白业，一毫曾不染缁尘。净如片月真空性，閒似孤云幻寄身。马为驮经行较远，鹅因听法养偏驯。东林纵有莲花酿，肯作攒眉入社人。
赠僧龙翼云
作者：管讷
朝代：明

形迹无拘碍，飞行遍九垓。腾空那假锡，度海不须杯。花落千峰雨，松喧万壑雷。老人应听法，一日几多回。
赠别
作者：管讷
朝代：明

草色青青汉水新，异乡听雨怕逢春。客怀不似今年恶，频向东风送故人。
赠别乡友孙汝达
作者：管讷
朝代：明

故人契阔几经春，千里停云入梦频。下榻岂期今日会，分金宁忘昔时贫。乾坤白发诗名在，风雨青镫酒量真。别后音书烦见慰，莫令目断楚江滨。
赠洪山霖藏主
作者：管讷
朝代：明

上人典藏东岩阁，阅尽西来贝叶书。秋水莲花千百亿，一莲花上一真如。
赠洪山龙门海禅师侍者真净
作者：管讷
朝代：明

祝发名真净，从今净已真。诵经当作佛，持律定过人。江月空中夜，山花物外春。龙门多宝藏，种种是奇珍。
辛巳中秋
作者：管讷
朝代：明

客边岁月去如流，夫妇他乡共白头。今夕一杯须尽饮，人生能得几中秋。
辛未初度和季翔见寿
作者：管讷
朝代：明

日华初上万年枝，官满雄藩未许辞。初度今朝犹是客，老来多累又添儿。黄花醉我留连酒，白雪惊人唱和诗。珍重同袍交契在，十年一日共襟期。
过乌沙夹答诸僚友二首
作者：管讷
朝代：明

晓过乌沙夹，秋风万斛舟。青天云际雁，白浪水中鸥。兄弟皆良会，江山足胜游。行行红日近，佳气蔼皇州。黄石矶头酒，乌沙夹口舟。暮云随远鹄，秋水泛轻鸥。赋咏陪前辈，经过念昔游。风帆能借便，咫尺是神州。
过乌沙夹答诸僚友二首·其一
作者：管讷
朝代：明

晓过乌沙夹，秋风万斛舟。青天云际雁，白浪水中鸥。兄弟皆良会，江山足胜游。行行红日近，佳气蔼皇州。
过乌沙夹答诸僚友二首·其二
作者：管讷
朝代：明

黄石矶头酒，乌沙夹口舟。暮云随远鹄，秋水泛轻鸥。赋咏陪前辈，经过念昔游。风帆能借便，咫尺是神州。
过应山县
作者：管讷
朝代：明

百里邮亭路更遥，马头黄叶乱飘萧。兵馀何处寻遗迹，千古清风渡蚁桥。
过池阳
作者：管讷
朝代：明

青山历历过池阳，秋水蒹葭露己霜。文选台荒千载后，西风吹雨墨犹香。
过洞庭
作者：管讷
朝代：明

湖上东风水似天，渚花红白共春妍。苍梧二女坟前路，青草三闾庙下船。鲛室绡机声札札，龙宫珠佩影娟娟。官閒更遂南游兴，借榻君山寺里眠。
过田家
作者：管讷
朝代：明

偶过吴家墅，残阳半掩扉。远汀低树密，小径杂花稀。新酒浮篘酽，鲜鳞坠钓肥。年来任疏懒，一醉即忘归。
过皖城吊余忠宣公
作者：管讷
朝代：明

元戎百战守孤城，千里蚍蜉绝援兵。保障有方文且武，简编无愧死犹生。神来遗庙乘云气，鬼哭空江杂雨声。尚忆李侯并达帅，一时忠义属科名。
过芜湖望天门山
作者：管讷
朝代：明

扬帆下芜湖，梁山在吾目。大江从西来，天门势如束。川日波上明，野树烟中绿。良朋有佳制，每愧貂难续。顾兹欲忘言，何以慰心曲。
过采石
作者：管讷
朝代：明

水急滩难上，行行欲曙天。人家多卖酒，客路暂停船。采石荒祠下，黄山古塔边。经过人易老，搔首一茫然。
过龙泉山
作者：管讷
朝代：明

夹口青山四面来，山重拱挹水萦回。千年胜地龙泉涌，一日佳城凤穴开。佛子岭头云拥树，仙人石迹雨生苔。岳灵应为长呵护，五色光生紫翠堆。
远游篇
作者：管讷
朝代：明

御风日万里，逍遥登远游。竦身青冥表，瞬息四顾周。目力隘八极，壮志局九州。泰山小封垤，沧海眇浮沤。俯视澒洞间，万汇等蜉蝣。浩歌挟洪崖，长啸访浮邱。回飙款阊阖，谒帝十二楼。酌我紫霞觞，遗我青凤裘。授以长生诀，历劫三千秋。从兹谢流俗，大块同悠悠。
送乐长蒋法宏母忧南还
作者：管讷
朝代：明

昨日乡书至，萱花悴北堂。东风两行泪，逆水到清湘。
送仓使杨宗彝回沔阳
作者：管讷
朝代：明

雁鹜行中见孤凤，采采五色之羽翰。平生自是抱奇气，老大何曾辞小官。新诗千首不起草，生纸百番能写兰。明朝挂帆渡江去，花落沔阳春雨寒。
送僧景怡住持黄梅四祖寺
作者：管讷
朝代：明

杖锡双峰去，登登向白云。焚香礼祖罢，说法与僧闻。萝幌清风入，松门碧霭分。若无行脚念，终老远尘氛。
送僧智益游浙
作者：管讷
朝代：明

铁佛千年寺，高僧始得名。裹香参祖塔，洗钵出王城。水向三江渡，山投两浙行。马嘶天竺去，虎过石桥迎。问法心应切，游方道可成。归来当结社，细与话无生。
送僧溥天渊东归
作者：管讷
朝代：明

千里孤云一锡飞，西来问法候传衣。几听绝壑猿声过，又踏空山虎迹归。离垢己应无黑业，随缘只此是玄机。半霄峰下栖禅处，莫待岩花老石扉。
送兄勉翁自凤阳回淞
作者：管讷
朝代：明

把酒灯前醉复倾，别离无限异乡情。一身千里久为客，百岁几时长见兄。春雨园庐青草遍，暮云丘陇紫芝生。白头遂我东辕日，数亩圭田得耦耕。
送宗师还玉泉寺
作者：管讷
朝代：明

省师何处去，古寺玉泉清。山笠披云过，江船趁月行。拈香参祖塔，乞食到王城。此去传心印，应知道可成。
送宝昙应禅师游峨嵋回金陵
作者：管讷
朝代：明

峨嵋峰顶绝崚嶒，不离尘凡不易登。太古雪消丹壑里，普光天在白云层。神钟日报斋堂饭，圣火宵明佛殿灯。六载下山非苦行，怕人云是再来僧。
送庐山福上人
作者：管讷
朝代：明

东林卓锡几经春，瀑布源头自在身。陶陆旧为方外友，宗雷元是社中人。过溪一笑千年事，浮世重来几劫尘。江上相逢又相别，野花何处问通津。
送曹公启
作者：管讷
朝代：明

金声楚楚见雄词，玉质温温识令仪。春水鹅群当墨沼，晓星鸡语傍书帷。忽惊沧海遗珠久，始觉青云荐剡迟。今日鹏程应九万，别情不尽送行诗。
送李云仲之蓬莱丞
作者：管讷
朝代：明

蓬莱县里神仙宅，今日之官独尔清。张鷟文章多中选，李绅才业久知名。沙门风雨龙腥过，海市楼台蜃气成。报政重来应有约，上林三月共听莺。
送武昌太守王德芳入觐
作者：管讷
朝代：明

今代论多士，如公复几人。风姿珠树皎，文采凤毛新。礼乐名家子，衣冠上国宾。抚绥民若子，发擿吏如神。案牍从今简，闾阎复古淳。儒宫储万卷，市肆集千缗。黍稌村村雨，桑麻处处春。贤声清有迹，善政美无伦。客愿依刘表，人思借寇恂。歌谣登郡乘，论议动朝绅。远过龙河上，终归凤沼滨。天颜恒眷顾，国政每咨询。何幸遭逢盛，应知属望频。行当调鼎鼐，特为展经纶。
送泸川判官孙彦博
作者：管讷
朝代：明

新除贰守向泸川，西上长江万里船。行李莫辞为客远，判花政喜得君贤。官盐岁汲千家井，火米时收五月田。缓带从容有佳兴，寄诗细写薛涛笺。
送监生马骏赴京
作者：管讷
朝代：明

黄鹤矶头上驿船，柁楼挝鼓下晴川。客行二月梨花后，人别东风燕子前。紫极龙飞居九五，沧溟鹏击起三千。只今登用俱才杰，好著勋名及壮年。
送程彦明归扬州分韵得愁字
作者：管讷
朝代：明

离人江上发，归思满芳洲。客路烟中树，春帆雨外舟。青山千里别，白首十年游。应有璚花咏，还将慰远愁。
送进士万嵩会试
作者：管讷
朝代：明

圣治开文运，宾兴属俊才。考官千里至，多士四方来。鹗荐逢三载，麟经占一魁。荆人无抱璞，郢匠足抡材。喜及簪花宴，荣从擢桂回。拟登龙虎榜，又上凤凰台。志气凌层汉，文光近上台。青山迎去旆，绿水涤行杯。良骥终腾足，神鱼岂暴腮。好风当侧耳，伫听禹门雷。
送进士奚瑛服阕赴京
作者：管讷
朝代：明

一日登科第，三年读礼书。治装辞邑里，抱艺谒宸居。慈母偏怜若，难兄更恋渠。花香留别席，草色映行裾。帆挂春波外，楼凭夕照馀。老怀虽怅望，有喜听嘉除。
送长史司吏吴永中役满还广东
作者：管讷
朝代：明

早春公馆柳条黄，清暇题诗送掾郎。白发簿书官事了，青山风雨客程忙。船从杜若芳洲发，酒向桄榔小店尝。归及墓田寒食后，碧云东望思茫茫。
送闻侍者游方
作者：管讷
朝代：明

习得僧仪已绝群，龙门宗旨更多闻。飘然一锡诸方去，踏遍青山万里云。
送顾谨中赴蜀府纪善
作者：管讷
朝代：明

忆昔论交并黑头，那知一别岁如流。暮云春树几千里，风北枝南二十秋。宦海有时思往梦，醉乡无处著閒愁。慰情书劄烦频寄，老我年来倦倚楼。
郊居二首
作者：管讷
朝代：明

移家虽偪侧，只此足幽居。茅屋三间小，春田廿亩馀。人来论稼穑，自学把犁锄。东舍催租急，烹鸡酌小胥。春城俯平野，草色静柴门。鱼蟹舟中市，桑麻屋后村。遣儿招社饮，为客置盘飧。老计能如此，陶然付一尊。
郊居二首·其一
作者：管讷
朝代：明

移家虽偪侧，只此足幽居。茅屋三间小，春田廿亩馀。人来论稼穑，自学把犁锄。东舍催租急，烹鸡酌小胥。
郊居二首·其二
作者：管讷
朝代：明

春城俯平野，草色静柴门。鱼蟹舟中市，桑麻屋后村。遣儿招社饮，为客置盘飧。老计能如此，陶然付一尊。
重九呈兄勉翁三首
作者：管讷
朝代：明

异乡重九日，难得好怀开。细把茱萸酒，殷勤劝一杯。千里同为客，惊心节序催。遥思故园菊，今日为谁开。白首难会面，今日况重阳。第恨长称寿，年年在异乡。
重九呈兄勉翁三首·其一
作者：管讷
朝代：明

异乡重九日，难得好怀开。细把茱萸酒，殷勤劝一杯。
重九呈兄勉翁三首·其三
作者：管讷
朝代：明

白首难会面，今日况重阳。第恨长称寿，年年在异乡。
重九呈兄勉翁三首·其二
作者：管讷
朝代：明

千里同为客，惊心节序催。遥思故园菊，今日为谁开。
重赋胡清之白云窝
作者：管讷
朝代：明

幽居远在白云隈，绝径萦纡长紫苔。芝草斋房春雨闭，松花窗户晚风开。漫疑世外神仙侣，谁识山中宰相材。今日披图重感慨，海天何处鹤飞来。
钦赋大将征回
作者：管讷
朝代：明

圣念苍生重拓边，王师奏捷凯歌旋。千营列栅天笼野，万灶连山地涌泉。鱼海于今归版籍，狼荒从此靖风烟。华夷一统文明日，共祝吾皇亿万年。
钱家湾夜泊
作者：管讷
朝代：明

千里江程百丈中，矶头日日浪掀空。客杯易醒愁难寐，半夜推篷数问风。
铜爵妓
作者：管讷
朝代：明

铜爵高台上，西陵古墓边。君恩徒自重，妾貌竟谁怜。羞掩歌时扇，愁登舞后筵。惟馀漳浦月，三五夜空圆。
阅耕轩
作者：管讷
朝代：明

瑶溪一曲绕田庐，日对耕耘自读书。淳俗无虞那佩犊，丰年有梦每占鱼。倾筐敬馌朝烟里，短杖徐行夕照馀。最爱后昆勤播穫，始知经训在菑畬。
附录汝达见答
作者：管讷
朝代：明
体裁：七言律诗

交契惊踰四十春，每蒙存恤意频频。能将宦达安醇厚，不鄙迂疏处贱贫。青眼总知乡义重，苍颜尤见道心真。从今相别希相遇，秪自怀思谷水滨。
陆氏沧浪渔隐
作者：管讷
朝代：明

子是天随几叶孙，家藏钓具至今存。秋风鲈美时供馔，春水鸥閒日到门。泛宅岂殊居甫里，放舟莫拟入桃源。濯缨濯足都休论，且对青山倒一尊。
题中书舍人朱孟辩墨竹
作者：管讷
朝代：明

楚楚郎官玉雪温，朝回缓步出金门。挥毫写得县崖竹，都是中天雨露痕。
题乡友胡士文所藏小景
作者：管讷
朝代：明

十年不见故园春，画里题诗半古人。老去风流浑减尽，东风花鸟易伤神。
题伴读董时贡所藏山水
作者：管讷
朝代：明

公馆多清暇，林泉惬所探。人家如谷口，风景似江南。断径荒深藓，崩崖老巨楠。鲸波通海去，鸟道与云参。江艇维晨渚，岩扉掩暮岚。雨田收赤黍，霜圃摘黄柑。未筑清风屋，先寻白石庵。醉来休荷锸，老去愿投簪。许我閒身在，从渠俗虑耽。偶然忘世累，聊复谢林惭。
题倪元镇先生小景
作者：管讷
朝代：明

泖上相逢记昔年，风姿晔晔似神仙。如今看画浑疑梦，春树云林一惘然。
题僧翠竹兰若
作者：管讷
朝代：明

斗室秋阴不受尘，个中只许著閒人。欲知一体俱无象，莫认青青是法身。
题典仪柳以临九鸾白云图
作者：管讷
朝代：明

清郎今是楚仪官，雁荡云山画里观。山似青鸾来九个，云非苍狗变千端。倚门斜日枫林晚，拄笏高秋草阁寒。庭树鸡鸣思问寝，江庖鱼美阻承欢。桂因招隐烟丛老，萱解忘忧露叶漙。溪上樵归风且便，源头童汲雨初乾。乌犍耕后曾秋穫，白鹤归时及晚餐。东里迁居逢孟母，西邻醵社祀丁兰。天边见雁归心切，月下闻蛩旅梦残。紫诰定应来绚烂，綵衣重得舞盘桓。板舆前引行花径，竹杖旁随过药阑。春酒高堂介眉寿，更图家庆后人看。
题医士张孟安懒窝
作者：管讷
朝代：明

青年与世似迂疏，一室全胜水竹居。云到榻前应共宿，草生阶下不教除。任从野老常争席，无奈邻人数借书。卖药养亲甘旨备，何曾头过一旬梳。
题史仲愚舍人终南山色图
作者：管讷
朝代：明

长安壮观是终南，千里秦川尽蔚蓝。过雨丹青开绝壁，浮空紫翠结层岚。八关地设东西险，三谷天分混沌含。待得锦衣归去日，看云好凿石为龛。
题右长史富春胡去华乃父清之处士墓志铭后
作者：管讷
朝代：明

伤哉胡处士，西浙旧知名。卓行超前辈，高风起后生。白云营别墅，华表卜佳城。剩有林泉乐，浑无宠辱惊。野情聊自适，世累忽相婴。地迥风烟暗，天高日月明。虽兴埋玉叹，终荷赐金荣。旅榇他乡发，哀歌故里迎。猿啼桐水夕，鹤唳默山晴。子富春秋学，人题月旦评。焚黄时可待，衣锦昼堪行。铭碣祠前立，圭田墓下耕。束刍吾欲致，酹酒若为倾。回首松楸路，凄然一怆情。
题吴教授所藏郭奉祠子虚墨梅
作者：管讷
朝代：明

郎官远寄一枝春，写得冰花个个真。黄鹤山房明月夜，暗香疏影属诗人。罗浮道士是前身，爱写江南雪里春。今日香魂招不得，看花一度一伤神。
题吴教授所藏郭奉祠子虚墨梅·其一
作者：管讷
朝代：明

郎官远寄一枝春，写得冰花个个真。黄鹤山房明月夜，暗香疏影属诗人。
题吴教授所藏郭奉祠子虚墨梅·其二
作者：管讷
朝代：明

罗浮道士是前身，爱写江南雪里春。今日香魂招不得，看花一度一伤神。
题唐马图
作者：管讷
朝代：明

立仗才回脱锦鞯，奚官骑出饮清泉。明朝若从长杨猎，应试君王七宝鞭。
题墨梅送友人
作者：管讷
朝代：明

黄鹤楼中玉笛，看花吹彻春声。一别故人何处，江南月落参横。
题墨梅送弟同生回淞兼忆兄勉翁
作者：管讷
朝代：明

汝初髫龀我离乡，今日惊看过我长。老去可堪为汝别，楚云吴树雁行行。归去看花似见兄，碧云红叶暮山横。东流黄鹤矶头水，不尽秋风送弟情。大兄一别经三载，昏眼裁书两泪含。为说白头千里外，时时心在紫芝庵。
题墨梅送弟同生回淞兼忆兄勉翁·其一
作者：管讷
朝代：明

汝初髫龀我离乡，今日惊看过我长。老去可堪为汝别，楚云吴树雁行行。
题墨梅送弟同生回淞兼忆兄勉翁·其三
作者：管讷
朝代：明

大兄一别经三载，昏眼裁书两泪含。为说白头千里外，时时心在紫芝庵。
题墨梅送弟同生回淞兼忆兄勉翁·其二
作者：管讷
朝代：明

归去看花似见兄，碧云红叶暮山横。东流黄鹤矶头水，不尽秋风送弟情。
题奚瑄云山佳处
作者：管讷
朝代：明

群峰竞秀绕侬家，流水当门石径斜。闭户不知春已去，白云满地落松花。
题奚瑛鹄山书屋
作者：管讷
朝代：明

黄鹄山家城里居，一城金帛走商车。老夫独数贤兄弟，闭户齑盐读父书。
题宁波乐节妇卷
作者：管讷
朝代：明

岁俗傩船渡未休，孤灯白发几多愁。至今九派江头水，不尽当年妾泪流。
题宁波胡公鼎雪巢
作者：管讷
朝代：明

虚白巢中彻夜明，寥寥孤鹤梦难成。竹炉火暖茶香里，人比梅花更自清。
题审理正蔡原辅练林墓图
作者：管讷
朝代：明

藩府同袍十二年，练林那忍见新阡。亲闱梦远风烟外，旅榇恩深雨露边。表石虽无翁仲贵，居庐己有子孙贤。哀余东望千行泪，老去何时洒墓田。
题玄真诗意图
作者：管讷
朝代：明

千峰云气涌如泉，远树微茫断复连。祗有大夫桥下路，青山都属钓鱼船。
题王秉正云林清隐
作者：管讷
朝代：明

青林白谷水云乡，隐者深居一草堂。百道松泉当户落，四时花雨入帘香。门前车马红尘远，座上琴书白日长。满目故家风景在，不须重画辋川庄。
题画
作者：管讷
朝代：明

我家住在淀湖东，风景依稀似画中。白首曳裾归未得，鸥波千顷属渔翁。
题画
作者：管讷
朝代：明

柴门春尽动鸥波，树色山光雨后多。老去无官能自在，醉眠江阁听渔歌。三泖东头浴鹄湾，我家政住水云间。一从失脚黄尘里，不及萧然此老閒。
题画·其一
作者：管讷
朝代：明

柴门春尽动鸥波，树色山光雨后多。老去无官能自在，醉眠江阁听渔歌。
题画·其二
作者：管讷
朝代：明

三泖东头浴鹄湾，我家政住水云间。一从失脚黄尘里，不及萧然此老閒。
题秋江渔钓
作者：管讷
朝代：明

蒹葭霜落水无埃，野艇维堤晚未开。为爱青山不归去，桥头遮莫大夫来。
题米南宫画
作者：管讷
朝代：明

碧树濛濛雨气含，乱山重叠大江南。短桥何处人家近，多是当年海岳庵。
题胡长史所藏风晴雨嫩墨竹四首
作者：管讷
朝代：明

记得东林腊月栽，虚怀今对画图开。碧云何处忽飞到，苍雪无声欲堕来。尚觉暮寒生翠袖，不惊午梦断瑶台。故园茅屋萧萧里，若个家僮扫石苔。万个琅玕绕舍栽，拂檐金翠曙光开。寻常每梦鸾笙下，彷佛遥骖鹤驾来。千尺洋州休制袜，一竿严濑独登台。白头天与归欤便，短策行吟石径苔。移得筼筜谷里栽，柴门萧爽晓慵开。林惭我向当年隐，径造人从此日来。六月微凉生枕簟，半天空翠落亭台。公家池馆平安在，遥忆清阴遍绿苔。旧本曾于醉日栽，新梢今己拂云开。萧萧箨向风前落，细细香从雨后来。渐有微阴侵墨沼，且无虚籁过琴台。明年二月春雷起，秪恐绷儿破紫苔。
题胡长史所藏风晴雨嫩墨竹四首·其一
作者：管讷
朝代：明

记得东林腊月栽，虚怀今对画图开。碧云何处忽飞到，苍雪无声欲堕来。尚觉暮寒生翠袖，不惊午梦断瑶台。故园茅屋萧萧里，若个家僮扫石苔。
题胡长史所藏风晴雨嫩墨竹四首·其三
作者：管讷
朝代：明

移得筼筜谷里栽，柴门萧爽晓慵开。林惭我向当年隐，径造人从此日来。六月微凉生枕簟，半天空翠落亭台。公家池馆平安在，遥忆清阴遍绿苔。
题胡长史所藏风晴雨嫩墨竹四首·其二
作者：管讷
朝代：明

万个琅玕绕舍栽，拂檐金翠曙光开。寻常每梦鸾笙下，彷佛遥骖鹤驾来。千尺洋州休制袜，一竿严濑独登台。白头天与归欤便，短策行吟石径苔。
题胡长史所藏风晴雨嫩墨竹四首·其四
作者：管讷
朝代：明

旧本曾于醉日栽，新梢今己拂云开。萧萧箨向风前落，细细香从雨后来。渐有微阴侵墨沼，且无虚籁过琴台。明年二月春雷起，秪恐绷儿破紫苔。
题胡长史雪舟卷
作者：管讷
朝代：明

万里漫漫冻云黑，六花飘飘朔风急。富春江头行旅稀，汀鸟沙禽饥不飞。此时先生乘一舸，拥鼻长吟篷底坐。白鹤氅衣寒半披，东西沿洄随所之。须臾雪深风转大，结缆归来且高卧。妻儿冻饿甘守贫，升斗不思干故人。东方日出徵书下，县官扣门来劝驾。
题脩江向自诚静乐轩
作者：管讷
朝代：明

深巷无车马，衡门尽日扃。古苔迷曲砌，春草满閒庭。雨笠嫌苏戴，风瓢厌许听。香消清昼永，自阅太玄经。
题脩江王玠西山旧隐图
作者：管讷
朝代：明

君家旧隐知何处，遥隔脩江紫翠岑。金碧画图聊慰藉，烟霞丘壑待登临。水花凝露鱼依渚，山叶鸣风犬吠林。布袜青鞋归及早，莫教猿鹤怨惊深。
题葛稚川移家图
作者：管讷
朝代：明

远从勾漏觅丹砂，服食长年鬓不华。从此上升当拔宅，何劳跋涉又移家。
题蓝山簿天台陈仲素先陇图
作者：管讷
朝代：明

孝子之官万里途，临行貌得寿藏图。赤城亲舍云多少，黄叶人家路有无。双石效奇华表立，一峰拔秀锦屏纡。地存牛迹曾眠处，山拥龙形正向隅。烨烨灵芝生百本，森森乔木长千株。青天忽下过门鹤，白日仍飞累土乌。有客束刍将适越，无人挂剑更归吴。年登老圃收松子，秋荐思亭采木奴。入里上官知下马，卜邻故老候归凫。荣知衣锦风云遂，恩及焚黄雨露殊。且喜子孙供祭扫，不愁翁仲没榛芜。哀余东望干将下，寒食梨花酒一壶。
题蔡将军春击毬图
作者：管讷
朝代：明

中都五月炎光薄，旭日曈昽射金阁。无风无雨好端阳，鼓声鼕鼕动城郭。诸王阅武出东华，打毬又是常年约。宫扇齐分五色云，天人坐拥青丝幕。虎士严屯十卫兵，毬场千步平如削。綵门远处放毬来，万夫马上俱欣跃。半轮缺月地中生，一点流星天际落。众皆努力向前趋，苦心独取仍难掠。武昌将军称绝奇，胆气从容有经略。等閒一击过毬门，四面腾声总惊愕。中官传旨催赐金，一派铙歌半空作。百万人中夺綵回，人生独有从军乐。从军乐，乐何如，贤王岂事为欢娱。太平武脩不可无，乃知将军美丈夫。雄才勇略应时须，他年选将防边隅。论功直与卫霍俱，画象麒麟徵此图。
题蔡用强石城山房
作者：管讷
朝代：明

绝境群峰合，幽居一径分。岩花和雨落，林鸟隔云闻。门熟呼猿果，书香辟蠹芸。不因徵召起，终是远人群。
题谢生草塘书舍
作者：管讷
朝代：明

芳草横塘隐者居，长年闭户只观书。门前水煖生科斗，座上芸香辟蠹鱼。力学岂知清苦处，梦吟多是黑甜馀。宣城风致于今远，为爱云仍玉不如。
题鄞江蔡胄松窗读书图
作者：管讷
朝代：明

门外黄尘隘客车，林中白日静吾庐。一窗松影清风里，读尽家传万卷书。
题销寒梅图
作者：管讷
朝代：明

日影才将一线加，綵毫呵冻染冰葩。直教消尽南枝雪，却向春风看杏花。
题长史胡去华画竹
作者：管讷
朝代：明

阿翁能爱竹，又与竹传神。万户不须等，一枝犹可人。渭川烟外晚，湘水雨馀春。终日宜相对，应忘径造频。
题陆二闿墨梅
作者：管讷
朝代：明

青禽枝上月如霜，梦觉罗浮欲断肠。却忆故园池馆里，看花一月不烧香。
题陆伴读闿所藏范宽山水
作者：管讷
朝代：明

华原真迹人间少，不是故家无此图。百谷泉声犹喷薄，万山云气欲模糊。年深更觉精灵聚，价重宁论性命俱。退食从容频借看，此身何必到蓬壶。
题陈士良栖霞轩
作者：管讷
朝代：明

泉山一室閟丹霞，旧是希夷道者家。晓日绮窗生五色，春风珠树吐三花。迎仙每服青绡帔，引寿时餐赤水砂。莫效昔人成痼疾，从容好为诵南华。
题齐安董升松云轩
作者：管讷
朝代：明

幽居长松一百个，满室白云终日飘。影连遥汉集龙气，音合清飔谐凤韶。采苓道者每相过，结巢仙人还可招。凉阴六月不知暑，坐看甘雨倾天瓢。
髹几
作者：管讷
朝代：明

髹几承恩赐，书堂便老臣。始知离荫室，终得近华茵。简牍从多积，尊彝可间陈。色侵书叶冷，光映墨花新。坐次移来稳，吟边倚处频。芸香微隐雾，梅影暗横春。赤舄应难儗，乌皮讵可伦。量心知并洁，鉴貌信能真。独对怀殊遇，相依愧此身。赋成青玉案，欲报谅何因。
鹰鸡行
作者：管讷
朝代：明

白日中庭忽风过，鹰攫鸡雏半空堕。谁家失之无处寻，家奴拾得如拳大。毛血淋漓殊可伤，性命幸脱饥鹰肠。山妻丁宁勤喂饲，爱护真如孤凤凰。锦毛渐长双冠耸，可爱花阴斗时勇。我虽老馋不尔烹，留取年年作雏种。
黄州画史王炳文自号临皋渔隐
作者：管讷
朝代：明

短棹烟波学钓徒，秋风举网得鲜鲈。几时说与吾乡味，为写坡仙赤壁图。
黄石矶阻风
作者：管讷
朝代：明

老我平生江海量，此行不觉为消魂。黑风怒若千鼍吼，白浪颠如万马奔。行客帆樯回浦溆，居人烟火失朝昏。千金亦有垂堂戒，况是馀生荷主恩。
黄鹤楼
作者：管讷
朝代：明

黄鹤西飞去不回，青山高栋自崔嵬。当年卖酒人何在，今日题诗客未来。舟系城边官柳发，笛吹江上野梅开。白云只在阑干外，安得乘之遍九埃。
黄鹤楼
作者：管讷
朝代：明
体裁：七言律诗

黄鹤西飞去不回，青山高栋自崔嵬。当年卖酒人何在？今日题诗客又来。舟系城边官柳发，笛吹江上野梅开。白云只在阑干外，安得乘之遍九垓？
新秋泛清溪
作者：米万钟
朝代：明
体裁：五言律诗

共客邀新爽，回舟刺晚风。凉生思越苧，病起讶燕鸿。星棹摇虚白，渔灯簇小红。怪来萧飒早，衰草怨吴宫。
自题湛园诗
作者：米万钟
朝代：明
体裁：五言律诗

主人心本湛，以湛名其园。有时成坐隐，为客开青樽。閒云归竹渚，落日深松门。登台候山月，流辉如晤言。
冬夜怀归
作者：米云卿
朝代：明

寒风飒飒夜苍苍，腊月江城卧雪霜。只为食鱼常作客，偶因闻雁又沾裳。青山梦里行难到，白发愁中镊更长。不见北堂萱草色，忧心那得暂相忘。
春日途中口号
作者：米云卿
朝代：明

行役日复日，奈何歧路长。春泥滑马足，芳草断人肠。日落野烟合，花开村店香。吴姬似相识，招客酒垆傍。
有感
作者：米云卿
朝代：明

极目浮云与逝波，百年哀乐尽经过。交疏纸上寒暄少，名在人间毁誉多。衰鬓晚秋临白草，归心长路阻黄河。自知身隐诚难事，因笑徉狂作楚歌。
杨柳歌送唐仲秩
作者：米云卿
朝代：明

江南二月时，杨柳绿华滋。高台不知数，台边千万树。萦堤夹岸相映新，摇曳朱门翳美人。翠楼丝丝争媚日，黄鹂树树学啼春。啼春不住高下飞，金梭乱掷流黄机。又如织女机初断，千丝万丝分历乱。旋作东郊一片阴，雨中浅浅烟中深。迤逦青绡合步障，缠绵缕带结同心。青绡步障大道傍，同心缕带春风香。佳人玉笛青楼远，公子金羁白日长。旗亭百座空中晓，嫩叶柔枝亘缭绕。碧玉蛾眉怎斗妍，小蛮腰肢徒袅袅。君不见楚王宫里花盈盈，千容万态学未成。春心不死怨犹在，只今尽逐东风生。灞陵桥，章台路，异代风流那得顾。章台旧日花如雪，灞陵古来多送别。眼前景物不得将，何以赠君天一方。好向枝头惜春色，莫待伤心秋草黄。
武林移家
作者：米云卿
朝代：明

不缘长被愧长贫，因叹无方可卜邻。吴市隐时非汉世，越山归日似秦人。一身负俗终为累，数载移家亦厌频。犹喜扁舟来去便，柴门还欲傍汀滨。
瀔水移家
作者：米云卿
朝代：明
体裁：七言律诗

移家东郭十年前，东郭移家又十年。尽割烟萝还地主，遥驱鸡犬下江船。生非弱草何须土，行若高云不系天。已断因缘去来想，浮踪那得受人怜。
秋柳二首·其一
作者：米云卿
朝代：明
体裁：七言律诗

摇落天涯正此时，萧疏多见路旁枝。一朝染露全无色，何处含烟尚有丝。汉苑也应随日短，隋堤难道入秋迟。阴阴满眼河山暮，愁绝那堪带雨垂。
秋柳二首·其二
作者：米云卿
朝代：明
体裁：七言律诗

一夜西风那便凋，他乡何处不萧萧。依稀有叶还无叶，摇落长条复短条。难忘折来情脉脉，更愁看去路迢迢。经过若问伤心地，凉雨寒烟锁灞桥。
秋柳诗八首
作者：米云卿
朝代：明

离亭当日唱离歌，只为柔条傍渭河。恨不任他攀折尽，衰来徒自惋伤多。百年秋思愁中断，千古春情梦里过。纵是王孙金勒马，也应相向叹蹉跎。一叶西风耐更凋，他乡何处不萧萧。依稀有叶还无叶，摇落长条复短条。难忘折来情脉脉，更愁看去路迢迢。经过若问伤心地，凉雨寒烟锁灞桥。才失阳和气便寒，遥林遮雾晓漫漫。微霜未着枝先劲，零露方滋叶已干。弱质纵凋还自惜，芳心犹在讵应残。请君试看深秋色，不学青枫更染丹。濯濯芳时枉自矜，枝头错许露珠凝。绿阴别去留难住，黄叶飘来扫不胜。新曲更翻成苦调，旧游重过等寒冰。天涯一望同岑寂，未必豪华在五陵。宝马香车满路尘，相看能得几时新。飘将堕地皆成土，悲自伤心敢怨人。绿谢枉遮千里目，青归难借一丝春。萧条随分黄泥岸，羞把繁华问水滨。不和悲歌也自伤，秋来天地惨茫茫。愁生衰草斜阳外，怨结歌台舞榭傍。岁岁暖风吹到冷，枝枝绿叶变成黄。而今始信桓司马，当堕金城泪两行。
秋柳诗八首·其一
作者：米云卿
朝代：明

离亭当日唱离歌，只为柔条傍渭河。恨不任他攀折尽，衰来徒自惋伤多。百年秋思愁中断，千古春情梦里过。纵是王孙金勒马，也应相向叹蹉跎。
秋柳诗八首·其三
作者：米云卿
朝代：明

才失阳和气便寒，遥林遮雾晓漫漫。微霜未着枝先劲，零露方滋叶已干。弱质纵凋还自惜，芳心犹在讵应残。请君试看深秋色，不学青枫更染丹。
秋柳诗八首·其二
作者：米云卿
朝代：明

一叶西风耐更凋，他乡何处不萧萧。依稀有叶还无叶，摇落长条复短条。难忘折来情脉脉，更愁看去路迢迢。经过若问伤心地，凉雨寒烟锁灞桥。
秋柳诗八首·其五
作者：米云卿
朝代：明
体裁：七言律诗

名擅章台第一家，忍将憔悴送年华。容销已失如眉叶，才尽难回比雪花。才见高楼堪系马，俄同寒树与栖鸦。荣枯只是寻常事，忽漫逢时莫自夸。
秋柳诗八首·其五
作者：米云卿
朝代：明

名擅章台第一家，忍将憔悴送年华。容销已失如眉叶，才尽难回比雪花。才见高楼堪系马，俄同寒树与栖鸦。荣枯只是寻常事，忽漫逢时莫自夸。何处相逢最有情，平康曲转大堤横。回眸不忍枝头望，携手真愁树底行。近泪几丝浑欲断，牵情千缕苦相萦。自经委谢无穷忆，应悔风花忒煞轻。
秋柳诗八首·其八
作者：米云卿
朝代：明
体裁：七言律诗

不和悲歌也自伤，秋来天地惨茫茫。愁生衰草斜阳外，怨结歌台舞榭傍。岁岁暖风吹到冷，枝枝绿叶变成黄。而今始信桓司马，当堕金城泪两行。
秋柳诗八首·其六
作者：米云卿
朝代：明
体裁：七言律诗

何处相逢最有情，平康曲转大堤横。回眸不忍枝头望，携手真愁树底行。近泪几丝浑欲断，牵情千缕苦相萦。自经委谢无穷忆，应悔风花忒煞轻。
秋柳诗八首·其六
作者：米云卿
朝代：明
体裁：七言律诗

宝马香车满路尘，相看能得几时新。飘将堕地皆成土，悲自伤心敢怨人。绿谢枉遮千里目，青归难借一丝春。萧条随分黄泥岸，羞把繁华问水滨。
秋柳诗八首·其四
作者：米云卿
朝代：明

濯濯芳时枉自矜，枝头错许露珠凝。绿阴别去留难住，黄叶飘来扫不胜。新曲更翻成苦调，旧游重过等寒冰。天涯一望同岑寂，未必豪华在五陵。
赠张慎伯居士
作者：米云卿
朝代：明
体裁：七言律诗

梅竹萧萧旧隐居，却依双树结精庐。方酬南岳高僧偈，未得东山太傅书。宾馆有田多种秫，柴门流水不为渔。春风日日閒花落，三径无人为扫除。
赠张慎伯居士
作者：米云卿
朝代：明

梅竹萧萧旧隐居，却依双树结精庐。方酬南岳高僧偈，未答东山太傅书。宾馆有田多种秫，柴门临水不为渔。春风日日闲花落，三径无人自扫除。
蛮歌
作者：粤东俗谣
朝代：明

老龙山下有狂风，老龙山上月朦胧。槟榔劝郎郎不醉，辜负奴唇一点红。
二月宿小圃山家用唐韵
作者：粱沛
朝代：明

提筐我入采山芝，正是春分二月时。涧草雨馀浮绿远，岩花风软送香迟。缘崖蹑屐探奇崛，坐树斜身凭曲枝。暂借此中閒数日，鹿麋不是老相知。
简水南黎伯亨
作者：粱沛
朝代：明

一岛清风接海霞，水南风景最堪誇。上篱薯蓣春添蔓，绕屋槟榔夏放花。狞犬入山多鹿豕，小舟出港足鱼虾。谁知绝岛穷荒地，犹有幽人处士家。
五言
作者：素带
朝代：明

妾作五言诗，试写梧桐叶。因风寄赠郎，期与郎相接。
四言
作者：素带
朝代：明
体裁：四言诗

郎明日别，妾心惙惙。愿作郎车，与郎俱歇。
四言
作者：素带
朝代：明

郎明日别，妾心惙惙。愿作郎车，与郎共歇。
西楼晚眺
作者：索承学
朝代：明
体裁：七言律诗

在家无事不劳生，暂倚危楼看夕晴。云里树含山外寺，渡头人语水边城。荒村茅屋秋砧早，野店渔家晚炊明。吟罢新诗还自和，西风吹落塞鸿声。
箕山夕照
作者：索睿
朝代：明
体裁：七言律诗

洗耳曾闻耻饮牛，问人消息属巢由。三交云液桃花浅，百尺烟光柳带柔。高树鸟啼犹识姓，古祠鹿过亦回头。春风北岸添新涨，一派清清依旧流。
登那罗延窟
作者：紫柏大师
朝代：明

菩萨僧常住，归依上翠微。山高疑日近，海阔觉天低。岛屿屏中国，波涛限外夷。重来防失路，拂石一留题。
游白鹿洞歌
作者：紫霞真人
朝代：明

何年白鹿洞？正傍五老峰。五老去天不盈尺，俯窥人世烟云重。我欲揽秀色，一一青芙蓉。举手石扇开半掩，绿鬟玉女如相逢。风雷隐隐万壑泻，凭崖倚树闻清钟。洞门之外百丈松，千株尽化炎苍龙。驾苍龙，骑白鹿，泉堪饮，芝可服。何人肯入空山宿？空山空山即我屋，一卷黄庭石上读。
夜至西湖对月独坐
作者：纪元
朝代：明

新秋才见月，湖水散清辉。林外花初落，池边鸟自飞。两峰回竹屿，一艇到山扉。庭际当摇落，怀人应未归。
春日从安定返郡
作者：纪元
朝代：明
体裁：七言律诗

三十六回广武道，往来八百敢辞艰。嘶风马识通安驿，残月人归双峪山。板屋落花飞片片，荒村曲涧水潺潺。陇头不是勾留地，何事七年尚未还。
三妇艳
作者：纪坤
朝代：明

大妇鸣夜杼，中妇营晨炊。小妇日高起，傅粉调胭脂。婉娈丈人前，借问怜者谁。
三月三日
作者：纪坤
朝代：明

泼火雨过天蔚蓝，野花村北连村南。流年已届五十五，佳节可怜三月三。土风不解曲水饮，老怀自爱芳醪甜。绵蛮黄鸟坐高柳，汝曹相对何所谈。
与高斗南夜话
作者：纪坤
朝代：明

是非轇轕总难知，青史从来尚异词。庄叟久持齐物论，章惇任上党人碑。庙堂公议宁恩怨，草野传闻漫信疑。干古兴衰观大局，且来把酒庆明时。
九日慈仁寺西阁登高以满城风雨近重阳分韵拈得城字
作者：纪坤
朝代：明

九日高空放午晴，僧楼借眺此閒行。老松偃蹇真吾党，寒菊萧疏不世情。一霎凉飙苏酒病，满窗虚籁助吟声。潘郎莫怯催租吏，未必追呼到凤城。
五节桥（即单家桥也正德间文安土寇掠献县有五女抗节同死于此桥）
作者：纪坤
朝代：明

五节桥边水，寒声日夜悲。当年谁剿寇，贻祸到蛾眉。
偕董天士蔡家河游眺
作者：纪坤
朝代：明

不知新绿满平芜，野老提壶偶见呼。游兴久阑聊一出，战尘不到便堪娱。从来挟策无高士，迩日谈兵厌腐儒。犹怪先生春箑上，数行小楷写阴符。
十刹海访无相上人适游方归以所画名胜巨册索题分拈得庐山杨子江黄河东海黄山云海严濑六幅
作者：纪坤
朝代：明

庐山游不尽，况乃画庐山。若问庐山意，庐山在此间。一口吸西江，吐向剡溪纸。坌涌不可收，一笔一千里。黄河天上来，一线落平地。俗手画波涛，妙手画其气。
十刹海访无相上人适游方归以所画名胜巨册索题分拈得庐山杨子江黄河东海黄山云海严濑六幅·其一
作者：纪坤
朝代：明

庐山游不尽，况乃画庐山。若问庐山意，庐山在此间。
十刹海访无相上人适游方归以所画名胜巨册索题分拈得庐山杨子江黄河东海黄山云海严濑六幅·其三
作者：纪坤
朝代：明

黄河天上来，一线落平地。俗手画波涛，妙手画其气。
十刹海访无相上人适游方归以所画名胜巨册索题分拈得庐山杨子江黄河东海黄山云海严濑六幅·其二
作者：纪坤
朝代：明

一口吸西江，吐向剡溪纸。坌涌不可收，一笔一千里。
十刹海访无相上人适游方归以所画名胜巨册索题分拈得庐山杨子江黄河东海黄山云海严濑六幅·其五
作者：纪坤
朝代：明

灵气自卷舒，剡忽千变化。在山作云海，落纸成斯画。
十刹海访无相上人适游方归以所画名胜巨册索题分拈得庐山杨子江黄河东海黄山云海严濑六幅·其六
作者：纪坤
朝代：明

师画严子滩，不著严子庙。神在山水间，土偶但其貌。
十刹海访无相上人适游方归以所画名胜巨册索题分拈得庐山杨子江黄河东海黄山云海严濑六幅·其四
作者：纪坤
朝代：明

大海无端倪，师从何处写。窅然空阔意，自写观海者。
十刹海访无相上人适游方归以所画名胜巨册索题分拈得庐山杨子江黄河东海黄山云海严濑六幅·其四
作者：纪坤
朝代：明

大海无端倪，师从何处写。窅然空阔意，自写观海者。灵气自卷舒，剡忽千变化。在山作云海，落纸成斯画。师画严子滩，不著严子庙。神在山水间，土偶但其貌。
半夜
作者：纪坤
朝代：明

半夜仓皇接报书，开缄拍案一惊呼。诸公至此吾何望，天道如斯古所无。欹枕沉吟连梦寐，挑灯絮问怪妻孥。披衣启户看乾象，黯黯寒星数点孤。
南游不遇过交甫遗佩处戏题
作者：纪坤
朝代：明

想像精灵隔淼漫，暮云深处佩珊珊。明珠价贵知难赠，但乞神仙一面看。
卫河泛舟
作者：纪坤
朝代：明

老矣重来作此游，春波依旧绿如油。颓垣三尺苔痕古，认得徐娘卖酒楼。
即事二首
作者：纪坤
朝代：明

芳草沿堤一径斜，小楼背水是谁家。鹁鸠声里霏霏雨，微湿春烟压杏花。风影摇摇酒幔青，画船多泊水边亭。醉来贪看鸳鸯浴，倚破红窗卐字棂。
即事二首·其一
作者：纪坤
朝代：明

芳草沿堤一径斜，小楼背水是谁家。鹁鸠声里霏霏雨，微湿春烟压杏花。
即事二首·其二
作者：纪坤
朝代：明

风影摇摇酒幔青，画船多泊水边亭。醉来贪看鸳鸯浴，倚破红窗卐字棂。
君马黄
作者：纪坤
朝代：明

君马黄臣马骊，两马当道相并。驰君马绝尘奔，臣马长鸣悲马。不能言臣知之，吁嗟乎臣马饥。
咏史三首
作者：纪坤
朝代：明

珍重焦延寿，诸孙尚有碑。云何多畏忌，不著撰人谁。老氏贵和光，斯谋良亦得。平生陈仲弓，贤者固难测。爰历续六章，小学亦殊绝。至今祀孔庭，不在经师列。
咏史三首·其一
作者：纪坤
朝代：明

珍重焦延寿，诸孙尚有碑。云何多畏忌，不著撰人谁。
咏史三首·其三
作者：纪坤
朝代：明

爰历续六章，小学亦殊绝。至今祀孔庭，不在经师列。
咏史三首·其二
作者：纪坤
朝代：明

老氏贵和光，斯谋良亦得。平生陈仲弓，贤者固难测。
哭董天士四首
作者：纪坤
朝代：明

事事知心自古难，平生二老对相看。飞来遗札惊投箸，哭到荒村欲盖棺。残藁未收新画册，馀赀惟卖破儒冠。布衾两幅无妨殓，在日黔娄不畏寒。五岳填胸气不平，谈锋一触便纵横。不逢黄祖真天幸，曾怪稽康太世情。扫榻有时邀月入，杖藜到处避人行。料应尘海无堪语，且试骖鸾问紫清。百结悬鹑两鬓霜，自餐冰雪润空肠。一生惟得秋冬气，到死不知罗绮香。寒贳村醪才破戒，老栖僧舍是还乡。只今一暝无馀事，肯要青蝇作吊忙。十年相约谢风尘，天地无情陨此人。乱世逃禅聊解脱，衰年哭友倍酸辛。关河泱漭连兵气，齿发苍浪寄病身。泉下有灵应念我，白杨孤冢亦伤神。
哭董天士四首·其一
作者：纪坤
朝代：明

事事知心自古难，平生二老对相看。飞来遗札惊投箸，哭到荒村欲盖棺。残藁未收新画册，馀赀惟卖破儒冠。布衾两幅无妨殓，在日黔娄不畏寒。
哭董天士四首其三
作者：纪坤
朝代：明
体裁：七言律诗

百结悬鹑两鬓霜，自餐冰雪润空肠。一生惟得秋冬气，到死不知罗绮香。寒贳村醪才破戒，老栖僧舍是还乡。只今一暝无馀事，肯要青蝇作吊忙。
哭董天士四首其二
作者：纪坤
朝代：明
体裁：七言律诗

五岳填胸气不平，谈锋一触便纵横。不逢黄祖真天幸，曾怪稽康太世情。扫榻有时邀月入，杖藜到处避人行。料应尘海无堪语，且试骖鸾问紫清。
哭董天士四首其四
作者：纪坤
朝代：明
体裁：七言律诗

十年相约谢风尘，天地无情陨此人。乱世逃禅聊解脱，衰年哭友倍酸辛。关河泱漭连兵气，齿发苍浪寄病身。泉下有灵应念我，白杨孤冢亦伤神。
唁许总戎于内黄间道归里途中书所见二首
作者：纪坤
朝代：明

惨淡孤城闭，群凶正合攻。日沉兵气外，风起战声中。旷野无人觉，荒榛有路通。潜行吾尚怯，嗟尔虎狼丛。处处残骸拄，腥风拂面过。天心宁好杀，人事或干和。一骑飞摇鞚，中宵唤渡河。傥然哀痛诏，急遣减催科。
唁许总戎于内黄间道归里途中书所见二首·其一
作者：纪坤
朝代：明

惨淡孤城闭，群凶正合攻。日沉兵气外，风起战声中。旷野无人觉，荒榛有路通。潜行吾尚怯，嗟尔虎狼丛。
唁许总戎于内黄间道归里途中书所见二首·其二
作者：纪坤
朝代：明

处处残骸拄，腥风拂面过。天心宁好杀，人事或干和。一骑飞摇鞚，中宵唤渡河。傥然哀痛诏，急遣减催科。
塞下曲二首
作者：纪坤
朝代：明

关前衰草冷烟迷，关内骅骝十万蹄。且喜年来边塞近，红闺不用梦辽西。铁甲年年卧戌楼，将军未老鬓先秋。防边奇计谁能识，量尽寒沙夜唱筹。
塞下曲二首·其一
作者：纪坤
朝代：明

关前衰草冷烟迷，关内骅骝十万蹄。且喜年来边塞近，红闺不用梦辽西。
塞下曲二首·其二
作者：纪坤
朝代：明

铁甲年年卧戌楼，将军未老鬓先秋。防边奇计谁能识，量尽寒沙夜唱筹。
天士斋壁画著色竹数竿因书其侧
作者：纪坤
朝代：明

董生瘦如竹，疏野亦相肖。壁上翠琅玕，只如自写照。东坡墨君堂，画意不画貌。变为著色图，颇亦天机到。北地此君稀，瞥见忽一笑。尔我与画三，相对且兀傲。
奕光得家书戏赠
作者：纪坤
朝代：明

珍珠密字写新愁，应怪萧郎爱远游。那识春风杨柳陌，行人亦悔觅封侯。
姜辰三招饮戏题
作者：纪坤
朝代：明

雄心消尽礼金仙，枯坐蒲团四五年。结习不知全净未，随君试坐散花天。红镫绿酒近三更，饮到微酣故态生。赖是黄鹂相唤住，不然拍案又论兵。
姜辰三招饮戏题·其一
作者：纪坤
朝代：明

雄心消尽礼金仙，枯坐蒲团四五年。结习不知全净未，随君试坐散花天。
姜辰三招饮戏题·其二
作者：纪坤
朝代：明

红镫绿酒近三更，饮到微酣故态生。赖是黄鹂相唤住，不然拍案又论兵。
宿刘氏别业二首
作者：纪坤
朝代：明

雨湿烟痕重，花藏暝色深。放船忘远近，泊棹偶园林。桑下曾三宿，桃源试再寻。主人殊不恶，水阁尚鸣琴。灯火明篱落，开门手共携。呼童催晚酌，索砚写新题。芳景连寒食，浓春满大堤。翻邀乘兴返，明日听黄鹂。
宿刘氏别业二首·其一
作者：纪坤
朝代：明

雨湿烟痕重，花藏暝色深。放船忘远近，泊棹偶园林。桑下曾三宿，桃源试再寻。主人殊不恶，水阁尚鸣琴。
宿刘氏别业二首·其二
作者：纪坤
朝代：明

灯火明篱落，开门手共携。呼童催晚酌，索砚写新题。芳景连寒食，浓春满大堤。翻邀乘兴返，明日听黄鹂。
寄无相上人
作者：纪坤
朝代：明

不见旻公又几年，闻从吴岳向西川。云颓秦陇黄霾日，山夹巴江绿到天。鸿雁无家谁乞食，豺狼满地可安禅。故人今夜寻荒刹，黯对琉璃正不眠。
寄羽冲
作者：纪坤
朝代：明

黄叶风高下雁群，故人书讯杳无闻。君胡为者天涯路，我所思兮日暮云。作相定推真直院，封侯可到李将军。当年有客同投笔，迩日还家又卖文。
寒食遣闷
作者：纪坤
朝代：明

检点残春又一年，鼓鼙声里落花天。荒村三日无焚掠，恐是黄巾亦禁烟。
岁试榜发名缀三等之末赋呈诸友
作者：纪坤
朝代：明

鼍鼓三通放午衙，题名粉壁字如鸦。一番晓露滋兰草，最后春风到楝花。命数于今知倚伏，文章自古有瑜瑕。寸心得失吾能了，未要交游众口哗。儒生济济列青袍，次第匀排似六爻。毕竟有人居末席，岂应惟我占前茅。诸公指日莺迁树，秘阁他年凤占巢。玉尺量才亲手握，可能甲乙总无淆。
岁试榜发名缀三等之末赋呈诸友·其一
作者：纪坤
朝代：明

鼍鼓三通放午衙，题名粉壁字如鸦。一番晓露滋兰草，最后春风到楝花。命数于今知倚伏，文章自古有瑜瑕。寸心得失吾能了，未要交游众口哗。
岁试榜发名缀三等之末赋呈诸友·其二
作者：纪坤
朝代：明

儒生济济列青袍，次第匀排似六爻。毕竟有人居末席，岂应惟我占前茅。诸公指日莺迁树，秘阁他年凤占巢。玉尺量才亲手握，可能甲乙总无淆。
崇祯癸酉下第还里后作四首
作者：纪坤
朝代：明

十年求仕进，发白志不成。青云谅无分，决意谋归耕。良友喜我閒，携酒就我倾。谓我世虑澹，可与谈无生。丑女不得嫁，安可誇坚贞。敢以坎壈士，冒此高隐名。览镜照我颜，寒陋难为状。一一视妻孥，亦非簪佩相。桐柳不中梁，人生宜自量。况有黍稌田，不乏鸡豚饷。物无两大理，富贵宁兼望。已矣吾何营，颓焉适天放。儒生困寒饿，侘傺恒嗟吁。国家钟鼎养，岂以供尔娱。艰难求俊彦，将使忧患纾。假尔十万师，手握铜虎符。风尘满河洛，自信能平无。不如安尔分，从我持犁锄。伊昔游京华，怪我山林态。今日返田园，怪我乡音改。学步亦云劳，无益徒成悔。所幸匍匐归，吾足故仍在。看妇事机杼，呼僮课樵采。惟赖皋与夔，努力营四海。
崇祯癸酉下第还里后作四首·其一
作者：纪坤
朝代：明

十年求仕进，发白志不成。青云谅无分，决意谋归耕。良友喜我閒，携酒就我倾。谓我世虑澹，可与谈无生。丑女不得嫁，安可誇坚贞。敢以坎壈士，冒此高隐名。
崇祯癸酉下第还里后作四首·其三
作者：纪坤
朝代：明

儒生困寒饿，侘傺恒嗟吁。国家钟鼎养，岂以供尔娱。艰难求俊彦，将使忧患纾。假尔十万师，手握铜虎符。风尘满河洛，自信能平无。不如安尔分，从我持犁锄。
崇祯癸酉下第还里后作四首·其二
作者：纪坤
朝代：明

览镜照我颜，寒陋难为状。一一视妻孥，亦非簪佩相。桐柳不中梁，人生宜自量。况有黍稌田，不乏鸡豚饷。物无两大理，富贵宁兼望。已矣吾何营，颓焉适天放。
崇祯癸酉下第还里后作四首·其四
作者：纪坤
朝代：明

伊昔游京华，怪我山林态。今日返田园，怪我乡音改。学步亦云劳，无益徒成悔。所幸匍匐归，吾足故仍在。看妇事机杼，呼僮课樵采。惟赖皋与夔，努力营四海。
庚子下第二首
作者：纪坤
朝代：明

忽忽晨钟动，巡檐微一吁。将明天惨澹，小憩梦模糊。蹶起收残帙，沉吟问老奴。今朝有车马，得到涿州无。下第经三度，胡为又此行。本来非隐逸，未敢薄功名。良友怜同病，高僧不世情。灯前相劝勉，切切到天明。
庚子下第二首·其一
作者：纪坤
朝代：明

忽忽晨钟动，巡檐微一吁。将明天惨澹，小憩梦模糊。蹶起收残帙，沉吟问老奴。今朝有车马，得到涿州无。
庚子下第二首·其二
作者：纪坤
朝代：明

下第经三度，胡为又此行。本来非隐逸，未敢薄功名。良友怜同病，高僧不世情。灯前相劝勉，切切到天明。
快哉行
作者：纪坤
朝代：明

一笑天地惊，此乐古未有。平生不解饮，满引亦一斗。老革昔媚珰，正士皆碎首。宁知时势移，人事反覆手。昔年金谷花，今日章台柳。巧哉造物心，此罚胜枷杻。微酣谈旧事，因果信非偶。淋漓挥醉墨，神鬼运吾肘。姓名讳不书，聊以存忠厚。时皇帝十载，太岁在丁丑。恢台仲夏月，其日二十九。同观者六人，题者河间叟。
悯旱行
作者：纪坤
朝代：明

低田龟坼高田槁，五百里内无青草。昂昂官长骑马来，却言尚比前年好。出门入门仰视天，赤气昏昏人扰扰。老夫犹足办三餐，邻里何由同一饱。
感怀二首
作者：纪坤
朝代：明

说剑谈兵二十年，不成一事已华颠。空虚渐悟芭蕉喻，解脱才参柏子禅。几度远公邀入社，至今灵运未生天。近来又觉金经幻，只藉残花自在眠。睡起常常近午初，刁骚短鬓懒频梳。忽悲忽喜儿童怪，不履不衫朋友疏。大势可知聊纵酒，馀情未断偶窥书。妻孥苦欲相排遣，时报花开锦不如。
感怀二首·其一
作者：纪坤
朝代：明

说剑谈兵二十年，不成一事已华颠。空虚渐悟芭蕉喻，解脱才参柏子禅。几度远公邀入社，至今灵运未生天。近来又觉金经幻，只藉残花自在眠。
感怀二首·其二
作者：纪坤
朝代：明

睡起常常近午初，刁骚短鬓懒频梳。忽悲忽喜儿童怪，不履不衫朋友疏。大势可知聊纵酒，馀情未断偶窥书。妻孥苦欲相排遣，时报花开锦不如。
戏题二绝句
作者：纪坤
朝代：明

廿载悬尘壁，何人问此琴。可怜兵火里，此辈乃知音。枯桐阅岁多，神物含灵爽。正直七条弦，汝弹恐不响。
戏题二绝句·其一
作者：纪坤
朝代：明

廿载悬尘壁，何人问此琴。可怜兵火里，此辈乃知音。
戏题二绝句·其二
作者：纪坤
朝代：明

枯桐阅岁多，神物含灵爽。正直七条弦，汝弹恐不响。
戏题并序
作者：纪坤
朝代：明

布席陈□果，俨然东郭㕙。向来闻捣药，此日竟为神。狡计怀三窟，清光借一轮。韩卢休侧目，长近月中人。
战城南
作者：纪坤
朝代：明

城南之战，风沙漫漫。智者在后愚者前，后者无恙前者颠。老聃有明戒，无为天下先。君子守其雌，保己终百年。
所闻
作者：纪坤
朝代：明

出门复入门，忧心日草草。何时黄巾平，骨肉得相保。治乱相倚伏，此理信穹昊。河清会有期，恨我生太早。侧闻阃外事，功罪日纷扰。恩怨亦人情，吾敢怪诸老。且愿缓报施，稍待风尘扫。
拜月词
作者：纪坤
朝代：明

芙蓉怯冷啼清露，银河络角明蟾渡。敛裙偷拜悄致词，姮娥应见郎游处。夜深微转北斗杓，轮斜渐隔西邻树。东方欲曙白濛濛，玉镜晻然堕烟雾。
旌吾弟自真定夜归
作者：纪坤
朝代：明

隔墙一唤惊还喜，半夜汝从何处来。携手都忘闭门户，禦寒先遣洗樽罍。音书虽近无人往，道路多虞几度猜。此日生归是天幸，旅颜消瘦未须哀。
旧游
作者：纪坤
朝代：明

卫河依旧水悠悠，人事兴衰一转头。故邸残花前度梦，高坟宿草几回秋。五君久避山王贵，二水遥怜汴泗流。铁佛祠旁三太息，老僧犹自话徐州。
春日閒步
作者：纪坤
朝代：明

白头不称作春游，刚被黄鹂唤不休。宿麦青时正暄暖，好花红处一夷犹。能歌那得冯惟一，有酒且□刘武周。多愧田翁旧相识，芳郊记我跃骅骝。
晚步
作者：纪坤
朝代：明

草际生微烟，恻恻衣袖冷。颓阳没半轮，影在高树顶。樵牧半已归，策杖独引领。老病惜馀光，慨然悲暮景。
村外閒步偶访孤树上人兰若
作者：纪坤
朝代：明

隔林彷佛寺门开，便访幽栖老万回。草色绿侵危砌上，菜花黄过断墙来。閒云无意时相值，野鸟忘机两不猜。满院春风同一笑，金经堆架任生苔。
村居偶作
作者：纪坤
朝代：明

鲰生本未玷朝班，但息名心便得閒。故友全疏惟伴佛，荒村可隐不须山。陶潜相遇羲皇上，葛亮凭居伊吕间。亲见将军建旗鼓，左轮几度染朱殷。
清明日野外閒步
作者：纪坤
朝代：明

处处青帘似见招，杖藜试踏绿裙腰。衰翁难结寻春伴，蝴蝶相随过小桥。
清明泛舟卫河以花似锦时高阁望草如茵处小车行分韵得花行二字
作者：纪坤
朝代：明

水绕红阑卖酒家，当垆小女总如花。东风亦似招人饮，飐出青帘柳外斜。沿堤宛转棹歌声，草色花光到眼明。忽照清波头似雪，多惭蛱蝶趁船行。
清明泛舟卫河以花似锦时高阁望草如茵处小车行分韵得花行二字·其一
作者：纪坤
朝代：明

水绕红阑卖酒家，当垆小女总如花。东风亦似招人饮，飐出青帘柳外斜。
清明泛舟卫河以花似锦时高阁望草如茵处小车行分韵得花行二字·其二
作者：纪坤
朝代：明

沿堤宛转棹歌声，草色花光到眼明。忽照清波头似雪，多惭蛱蝶趁船行。
渡黄河作
作者：纪坤
朝代：明

黄河天上来，其源吾不知。东南会大海，吾亦未见之。但观孟津口，汹涌已若斯。放眼三十里，日耀黄琉璃。自我出门游，所见无此奇。中流鼓长舵，兴逸不可羁。安得水仙术，长啸呼冯夷。赤脚踏鼋鼍，挥策驱蛟螭。径乘桃花水，东海寻安期。不然溯流上，唤取赤鲤骑。五城十二楼，直上昆崙嬉。攀花弄珠树，漱液酌玉池。群仙相招邀，天外飘云旗。俯视见此木，水折如盘丝。惜哉两不遂，书剑方奔驰。盘涡呼邪许，托命于篙师。九歌河伯篇，慷慨吟楚词。危帆飘一叶，此去当依谁。
牧牛词
作者：纪坤
朝代：明

清晨随牛出，日暮随牛归。牛自解往返，不劳人指挥。人行牛亦行，人止牛亦止。夫孰使之然，了不知所以。乃知久而化，不在鞭与箠。君看高柳外，暮色苍然里。人自抱牛眠，牛自渡溪水。
登内黄城楼
作者：纪坤
朝代：明

忧天亦觉杞人愚，此际忧来不可袪。风日苍黄群盗满，山河破碎一城孤。通儒谋国多书卷，上相筹兵祗地图。宗庙神灵应闵念，昭陵石马几时趋。
登景州塔隋开皇中故迹也
作者：纪坤
朝代：明

云梯面面礼弥陀，犹是开皇窣堵波。诸佛慈悲竟何事，坐看十度换山河。徘徊绝顶欲何之，悽绝斜阳欲落时。烟树苍茫一怀古，低头遥拜亚夫祠。
登景州塔隋开皇中故迹也·其一
作者：纪坤
朝代：明

云梯面面礼弥陀，犹是开皇窣堵波。诸佛慈悲竟何事，坐看十度换山河。
登景州塔隋开皇中故迹也·其二
作者：纪坤
朝代：明

徘徊绝顶欲何之，悽绝斜阳欲落时。烟树苍茫一怀古，低头遥拜亚夫祠。
登泰山
作者：纪坤
朝代：明

何地能销郁郁情，且登岱岳望蓬瀛。无人到处方孤立，有路通时更上行。四面愁阴千里合，一声恸哭万山惊。儒生未可讥封禅，终是能逢世太平。
盛阳先生见余和刘羽冲诗亦和以见规有狂奴犹故态旷达是牢骚句敬赋一篇奉答
作者：纪坤
朝代：明

旷达非所能，牢骚亦未敢。功名阻坎坷，兵火濒危险。颓然盛年去，久矣壮心减。同龛老弥勒，终日门双掩。忽吟天问篇，戏语非讥贬。譬如蚯蚓蛙，吟噪偶阴窞。焉能执曲谱，细以宫商检。劳公古谊深，规我客气敛。宁知无文字，何处著嗤点。公看水中月，流影忽冉冉。月落水无痕，空色两不染。
红尘
作者：纪坤
朝代：明

红尘十丈走香车，仍向玄都道士家。谁料刘郎重到后，菜花开过又桃花。
羽冲见示下第诗有岂其真有命搔首问苍苍句戏书答之
作者：纪坤
朝代：明

万蚁酣战槐南枝，吾曹不辨谁雄雌。苍苍下视皆蚁耳，得失安望天公知。刘郎乃欲叫阊阖，问所不解何其痴。昨夜北河鱼大上，村人提网纷纷驰。鲂鱮多逢折柳贯，笭箵或亦空手持。撇波一掷随所遇，其间宁有神灵司。事无必得必不得，老夫所见皆如斯。先生傥不焚笔研，偶然而中当有时。已呼小竖市新酿，兼令老婢烹银鬐。速来与尔浇垒块，酒酣且赋黄花诗。
自嘲
作者：纪坤
朝代：明

青荷作笠草为衣，游倦沿溪信步归。扑簌沙鸥忽惊起，方知犹未到忘机。
自相国庄至夫人庄戏为一绝相国庄冯道故居夫人庄道妇家也
作者：纪坤
朝代：明

青史空留字数行，书生终是让侯王。刘光伯墓无寻处，相国夫人各有庄。
芙蓉词效昌谷体
作者：纪坤
朝代：明

芙蓉脉脉愁空江，秋波对影成一双。一滴清泪彻水底，红沁龙女玻璃窗。垂杨压岸烟痕重，月堕中央寒不动。离魂一缕袅如丝，千回萦绕鸳鸯梦。相思木斲寡女船，夜深孤泊前滩前。秋灯黯澹坐微叹，芦花头白风飒然。
落花效玉溪生体
作者：纪坤
朝代：明

狼藉东风遽已衰，迢迢虚作隔年期。莺藏新绿仍高树，蝶恋馀香尚故枝。痛惜漫劳将尽后，护持好及未残时。美人颜色还如此，二八娇饶自不知。
蒋其祥订游西山同人促归不及待怅然留别
作者：纪坤
朝代：明

我家古瀛海，平地无寸山。北行到京国，始见翠扫天。往来咫尺地，不及穷跻攀。友朋日相笑，俗病何由痊。岂知阻登陟，不尽因痴顽。清晖娱耳目，奇福天所悭。苍松白石下，兹事皆前缘。蜡屐约西迈，脂牵仍南还。侧想九节杖，直上万仞巅。俯视见百里，一气如浮烟。豆人而寸马，蠕蠕相后先。慨焉念故人，逐队行其间。斜阳渡圣水，疲马不可鞭。
蜂
作者：纪坤
朝代：明

向暖寻新蕊，乘春过洞房。蝶群容尔入，虿尾竟谁防。媚态纤腰软，娇吟细韵长。味甘能悦口，况有蜜脾香。
蝶
作者：纪坤
朝代：明

园林随意美芳菲，乱刮仙人五色衣。几日团团花上茧，一时便趁好风飞。寻芳处处不曾停，瞥过红墙入紫庭。未可轻将罗扇扑，堤防触响护花铃。
蝶·其一
作者：纪坤
朝代：明

园林随意美芳菲，乱刮仙人五色衣。几日团团花上茧，一时便趁好风飞。
蝶·其二
作者：纪坤
朝代：明

寻芳处处不曾停，瞥过红墙入紫庭。未可轻将罗扇扑，堤防触响护花铃。
观弈
作者：纪坤
朝代：明

重瞳项羽剧酣战，一目湘东方突围。莫怪无言倚松坐，先生老矣不知几。
读工部“桃花细逐杨花落，黄鸟时兼白鸟飞”句偶有所感，戏为绝句二首
作者：纪坤
朝代：明

狼藉东风不暂停，小园一夜响金铃。桃花莫逐杨花落，到水何曾共化萍。江边相遇便相携，双去双来羽翼齐。若到间关花下语，白鸥那得及黄鹂。
读工部“桃花细逐杨花落，黄鸟时兼白鸟飞”句偶有所感，戏为绝句二首·其一
作者：纪坤
朝代：明

狼藉东风不暂停，小园一夜响金铃。桃花莫逐杨花落，到水何曾共化萍。
读工部“桃花细逐杨花落，黄鸟时兼白鸟飞”句偶有所感，戏为绝句二首其二
作者：纪坤
朝代：明
体裁：七言绝句

江边相遇便相携，双去双来羽翼齐。若到间关花下语，白鸥那得及黄鹂。
赠孤树上人
作者：纪坤
朝代：明

衣钵萧然手自携，偶逢破寺剪蒿藜。一龛自藉莓苔坐，白昼有时鼪鼬啼。贫乏斋粮惟煮菜，老无语录恐灾梨。澜翻三藏如瓶泻，可要人间王简栖。
送奕光归里
作者：纪坤
朝代：明

白露已零天地秋，布衣老大提蒯缑。燕辞故垒逝将去，蝶抱残花何所求。平生不识韩吏部，他时误觅刘荆州。渭川修竹绿无恙，归欤勿失千户侯。
送张林宗归河南
作者：纪坤
朝代：明

去矣复何道，心知重会难。君看残照里，秋气满长安。
送景星赴乡试
作者：纪坤
朝代：明

不能随我隐，尔亦自有见。举世尽鸿冥，何日息龙战。挟策干诸侯，游士吾所贱。读书二十年，当为明廷献。世事虽靡常，公道此未变。果为珊瑚枝，铁网终能罥。竖儒守一经，讵足拯离乱。傥可梯青云，或冀理一县。抚字缓催科，且恤百里患。杯水沃车薪，终胜助以扇。黄花取次开，老眼摩挲看。此愿果否偿，送尔泪如霰。
醉歌
作者：纪坤
朝代：明

十里五里桃李花，东家蝴蝶飞西家。春风引我信步起，青鞋蹋遍溪边沙。欣然一往忘远近，黄公垆外垂杨遮。百钱偶尔未挂杖，村翁熟识犹容赊。自斟自酌自吟啸，不知返照蒸红霞。挑菜人归影散乱，骑牛童唱声呕呀。小奴控蹇远相觅，兴尽我亦随昏鸦。閒花野草相掩映，短衫破帽时欹斜。痴儿未可嗔太醉，老子此乐真无涯。行过浅水见蝌蚪，爱尔不作官虾蟆。
钱尚宝家秋海棠（时尚宝已贫甚）
作者：纪坤
朝代：明

剪剪秋风一断肠，美人无力怯新凉。十分春色胭脂晕，记得前身是海棠。
闻孙阁部罢归
作者：纪坤
朝代：明

岌岌宁前戌，朝朝起战云。如何大丞相，翻作故将军。国尚多清议，权仍属圣君。庙堂宁左计，或恐是传闻。
闻无相上人游华山巳没于兵
作者：纪坤
朝代：明

出世犹难免，弥伤住世心。乾坤无地隐，兵火入山深。一笑忘相约，三生恐莫寻。乱离师已厌，震旦肯重临。
闻河南流寇将窥畿辅移家郡城
作者：纪坤
朝代：明

惨澹阴风万木号，黑云低压古城壕。全家避乱禅心扰，满市浇愁酒价高。燕雀处堂聊旦夕，龙蛇起陆更弓刀。传闻玉帐河魁将，正倩儒生讲六韬。
闻钦定阉党案出借钞未得
作者：纪坤
朝代：明

此局终当有，宁期在此时。丹书何用见，名姓世原知。
陪诸友夜饮作
作者：纪坤
朝代：明

山鸟何曾谙管弦，邀留无那主人贤。黄蜂紫蝶如相识，绿酒红镫亦可怜。稍避喧阗殊剌促，似防冷落转周旋。才知杜老真潇洒，解共燕姬晚放船。
雪
作者：纪坤
朝代：明

穷阴萧瑟岁聿阑，冻云作雪凄风寒。坐拥衣裘时凛凛，起看天地方漫漫。缚贼何当似李愬，闭门正恐多袁安。明年新麦得尝否，遗蝗殄尽聊相宽。
题天士画册十二首 其一 空山秋雨
作者：纪坤
朝代：明
体裁：七言绝句

苍厓无路烟雾晦，黄叶满林风雨寒。此是人踪难到处，公于何地倚筇看。
题天士画册十二首 其七 戏鱼
作者：纪坤
朝代：明
体裁：古风

庄叟固非鱼，焉得知鱼乐。君作戏鱼图，想从何处落。人自适于天，鱼自适于水。莫问鱼如何，吾写吾怀耳。
题天士画册十二首 其七 戏鱼
作者：纪坤
朝代：明

庄叟固非鱼，焉得知鱼乐。君作戏鱼图，想从何处落。人自适于天，鱼自适于水。莫问鱼如何，吾写吾怀耳。端坐秋树根，块然无与伍。不知读何书，但见须眉古。只愁手所持，或是井田谱。
题天士画册十二首 其三 梅
作者：纪坤
朝代：明
体裁：七言绝句

剪破冰纨写玉妃，秃毫焦墨只依稀。徐熙自作山林画，不向黄筌问是非。
题天士画册十二首 其九 汉皋二女
作者：纪坤
朝代：明
体裁：六言诗

杂佩珊珊望汝，微波渺渺愁予。只恐游人瞥见，等閒乞得明珠。
题天士画册十二首 其九 汉皋二女
作者：纪坤
朝代：明

杂佩珊珊望汝，微波渺渺愁予。只恐游人瞥见，等閒乞得明珠。戏蝶游蜂上下，深黄浅绿扶疏。此老胸怀磊落，如何也注虫鱼。狼藉曾嘲朱勔，横行亦比相如。此物忽灵忽蠢，先生所画谁欤。如块如沤如豆，半天俯视群山。飘缈孤云一片，知君神往其间。
题天士画册十二首 其二 孤峰老柏
作者：纪坤
朝代：明
体裁：七言绝句

孤峰溜雨瘦到骨，老柏僵寒皴作鳞。莫怪笔锋太奇峭，先生只算自传神。
题天士画册十二首 其五 牛
作者：纪坤
朝代：明
体裁：五言绝句

鸟犍藉草眠，牧者在何处。我欲借之骑，直入青山去。
题天士画册十二首 其五 牛
作者：纪坤
朝代：明

鸟犍藉草眠，牧者在何处。我欲借之骑，直入青山去。苍厓无路烟雾晦，黄叶满林风雨寒。此是人踪难到处，公于何地倚筇看。孤峰溜雨瘦到骨，老柏僵寒皴作鳞。莫怪笔锋太奇峭，先生只算自传神。剪破冰纨写玉妃，秃毫焦墨只依稀。徐熙自作山林画，不向黄筌问是非。秋水芙蓉怅有思，美人肠断倩谁知。可怜画里荒寒景，恰写离魂欲去时。拥肿何人问散材，画中相对一徘徊。天然位置无行列，绝胜园亭作意栽。
题天士画册十二首 其八 秋林读书
作者：纪坤
朝代：明
体裁：古风

端坐秋树根，块然无与伍。不知读何书，但见须眉古。只愁手所持，或是井田谱。
题天士画册十二首 其六 古树
作者：纪坤
朝代：明
体裁：七言绝句

拥肿何人问散材，画中相对一徘徊。天然位置无行列，绝胜园亭作意栽。
题天士画册十二首 其十 草虫
作者：纪坤
朝代：明
体裁：六言诗

戏蝶游蜂上下，深黄浅绿扶疏。此老胸怀磊落，如何也注虫鱼。
题天士画册十二首 其十一 蟹
作者：纪坤
朝代：明
体裁：六言诗

狼藉曾嘲朱勔，横行亦比相如。此物忽灵忽蠢，先生所画谁欤。
题天士画册十二首 其十二 其十二 云山
作者：纪坤
朝代：明
体裁：六言诗

如块如沤如豆，半天俯视群山。飘缈孤云一片，知君神往其间。
题天士画册十二首 其四 败荷
作者：纪坤
朝代：明
体裁：七言绝句

秋水芙蓉怅有思，美人肠断倩谁知。可怜画里荒寒景，恰写离魂欲去时。
题苏武牧牴图图尾细书马远字其真赝亦无以辨之（代旧园给谏作旧园讶而不用姑自存之）
作者：纪坤
朝代：明

散牧羝羊四五群，自持秃节卧寒云。汉廷卿相无穷事，十九年中幸不闻。
高梁桥陪诸公会饮遇雨走笔戏呈
作者：纪坤
朝代：明

羯鼓连挝催羽觞，酒痕重叠满衣裳。红棂忽讶天光暝，白袷先惊雨气凉。诸老朝参应最急，野人信宿定无妨。尽教净洗芙蓉面，一榻僧楼自在香。
黄金台故址
作者：纪坤
朝代：明

燕昭求俊又，遗迹留荒台。古来士不遇，过此恒徘徊。我闻莘野人，千驷轻浮埃。岂有天下士，可以黄金媒。偶然得乐毅，磨室故鼎回。安知骑劫辈，非即缘兹来。风尘日澒洞，专阃资真才。眷怀廉耻将，慷慨徒衔哀。
偶成
作者：纪青
朝代：明

布衣蔬食已平平，砌草墙花也自清。
醉抱竹根如意卧，十年无有唾壶声。
偶题
作者：纪青
朝代：明

抱鸭痴鸡唤不醒，代耕老马怯泥行。
世间多少难明事，好问西周击壤生。
夜行潭上
作者：纪青
朝代：明
体裁：七言绝句

四更山月吐清涟，人在花林未肯眠。寂寂一峰寒插水，雁声飞过放鱼船。
宿石公涧中
作者：纪青
朝代：明

小阁久留高土卧，鹿皮梦破石床苔。
半林曙色生岩牖，山鸟不来山雨来。
宿石公涧中
作者：纪青
朝代：明
体裁：七言绝句

小阁久留高士卧，鹿皮梦破石床苔。半林曙色生严牖，山鸟不来山雨来。
山中冬日偶题
作者：纪青
朝代：明

镇日无人闭竹扉，阶前寒翠上人衣。开门修竹青如束，黄叶风前叫子规。
山中口号
作者：纪青
朝代：明
体裁：七言绝句

一月林中不裹巾，得钱沽酒未知贫。樵夫相见漫相识，除却青山无故人。
担夫谣（黔人能歌之，予为之增损其语作谣）
作者：纪青
朝代：明

担夫来，担夫来，尔何为者军当差。
朝廷养军为杀贼，遣作担夫谁爱惜。
自从少小被编差，垂老奔忙何暂息。
只今丁壮逃亡尽，数十残兵浑瘠黑。
可怜风雨雪霜天，冻馁龙钟强鞭迫。
手抟麦屑淘水餐，头面垢腻悬虮虱。
高山大盘坡百盘，衣被肩穿足无力。
三步回头五步愁，密箐深林惊虎迹。
归来洗足未下坡，邮马又报官员过。
朝亦官员过，暮亦官员过。
贵州舆图手掌大，安用官员如许多。
太平不肯惜战士，一旦缓急将奈何。
噫嘻乎，一旦缓急将奈何！
暮春入栖霞山寻张文寺
作者：纪青
朝代：明

山气阴阴出荷锄，才分瓜子又挑蔬。倦来芍药花前卧，带雨鸣鸠过草庐。
松风阁寄默孙天台
作者：纪青
朝代：明

幽栖寺里松风阁，明月怀人照古苔。
记得万年深夜话，雨声欲尽雁声来。
枕上闻风
作者：纪青
朝代：明
体裁：七言绝句

疏懒而今成自然，醒来不是听鸡年。霜风一夜寒多少，重理禅衣覆足眠。
病酒
作者：纪青
朝代：明

病酒每两日，寻花见几枝。
只因无个事，不是乐危时。
西湖竹枝词
作者：纪青
朝代：明

墓头堤上柳株株，才子佳人总姓苏。
斜倚石栏临水照，桃花也自爱西湖。
西湖竹枝词
作者：纪青
朝代：明
体裁：词

墓头堤上柳株株，才子佳人总姓苏。斜倚石阑临水照，桃花也自爱西湖。
边军谣
作者：纪青
朝代：明

边军苦，边军苦，自恨生身向行伍。
月支几斗仓底粟，一半泥沙不堪煮。
聊将斛卖办科差，颗粒何曾入空釜。
官逋私债还未足，又见散银来籴谷。
揭瓦偿，今年瓦尽兼折屋。
官司积谷为备荒，岂知剜肉先成疮。
近闻防守婺州贼，遍遣丁男行运粮。
老弱伶仃已不保，何况对面拖刀枪。
婉婉娇儿未离母，街头抱鬻供军装。
闾阎哭声日震地，天远无路闻君王。
君不见京师养兵三十万，有手何曾捻弓箭。
太仓有米百不愁，饱饭且趁构栏游。
阿那曲
作者：纪青
朝代：明
体裁：乐府曲辞

一个虚亭倚翠林，亭前慈孝竹阴深。白云落尽花同落，半点残红无处寻。
陪括苍太史谒长陵余山客冠门者呵止之顶老卒
作者：纪青
朝代：明

竹皮纱幅老人头，高士从来傲冕旒。
曾见院师画姚老，一瓢如叶倚黄楼。
三月望日与饶隐君子宏游玉笥山谣
作者：练子宁
朝代：明

我怀谢康乐，独往游名山。身同虚舟系，心与浮云闲。清风淡荡洒六合，令我兴在云松间。玉山高与南斗齐，云锦照耀庐山低。三十六峰凌虹霓，飞湍喷雪临回溪，长松挂月青猿啼。上有梅仙采药之幽栖，下有萧云读书之故基。洞天石扇杳莫测，瑶草谩长三春荑。我欲因之览八荒，手拂青萝眠石床。回飙吹散碧天雾，清冥倒泻澄湖光。作为玉山谣，寄之双峰客。兴来携妓秋复春，笑杀东山谢安石。
与谢伯大会宿石溪寺次日赠竹隐上人
作者：练子宁
朝代：明

高僧号竹隐，开寺大江边。如意悬书室，袈裟上钓船。楼台开世界，龙象接人天。记得连床处，松风夜不眠。
中秋日答曾仲和
作者：练子宁
朝代：明

桂花凉露泻涓涓，秋满银盘月正圆。不是庾公无此兴，祇因病酒妒婵娟。
为百华寺竹峰上人题梅四首
作者：练子宁
朝代：明

粲粲珠玑服，娟娟玉雪姿。东风庾岭路，春色在南枝。老树馀生意，疏花发故枝。平生心铁石，正在岁寒时。仙子六铢衣，翩翩月下归。洞箫吹紫玉，春色醉如泥。劲节傲风霜，出花粲琼玉。春满九霞觞，罗浮新酒熟。
为百华寺竹峰上人题梅四首·其一
作者：练子宁
朝代：明

粲粲珠玑服，娟娟玉雪姿。东风庾岭路，春色在南枝。
为百华寺竹峰上人题梅四首·其三
作者：练子宁
朝代：明

仙子六铢衣，翩翩月下归。洞箫吹紫玉，春色醉如泥。
为百华寺竹峰上人题梅四首·其二
作者：练子宁
朝代：明

老树馀生意，疏花发故枝。平生心铁石，正在岁寒时。
为百华寺竹峰上人题梅四首·其四
作者：练子宁
朝代：明

劲节傲风霜，出花粲琼玉。春满九霞觞，罗浮新酒熟。
乙丑三月访子白兄于秦淮桥
作者：练子宁
朝代：明

五月南风水倒流，秦淮桥下问扁舟。穿花燕子羽毛湿，隔水人家门巷幽。心忆庭闱瞻楚树，身陪冠冕侍瀛洲。吾兄归去如相问，衣綵终期慰白头。
元旦
作者：练子宁
朝代：明

扶桑枝上晓云红，玉历颁春斗柄东。龙虎风云千载会，衣冠玉帛万方同。柳芽转暖晴光动，花蕊迎旸淑气融。自是升平开泰运，相期吾道永兴隆。
周子林读书楼
作者：练子宁
朝代：明

藏书贻矩诲，僻地起高楼。月露连书蓄，星河拂户流。兰膏长照夜，竹簟正宜秋。窗迥伊吾远，檐高纬络愁。分阴思积学，暇日坐消忧。芸阁归来日，相期共校雠。
和韵答傅彦武
作者：练子宁
朝代：明

放逐南还孺子乡，扣舷谁与泛沧浪。有怀采药寻方士，无复联班侍紫皇。夜雨桐花当户落，春风兰茝隔帘香。读书未了平生志，深愧云林卧石床。
大一统诗
作者：练子宁
朝代：明

圣皇御极天眷隆，四海一统车书同。鸿图宝历协昌运，玉京金阙观成功。析津自昔称天府，千里邦畿莅中土。叠巘盘回海岳崇，重阙列峙森貔虎。宸居奕奕当天中，王气五色皆成龙。星辰北极共环绕，万方入贡梯航通。庶民欢呼工效职，天心昭格人欢怿。瑞光扬彩绚瞳胧，宝花呈祥分的历。满目光辉锦绮张，庆云焕发摛天章。咸传圣德致斯应，颂歌载道声洋洋。颂声洋洋中外溢，圣德如天重谦抑。屡宣明诏敕群臣，共答嘉祯期尽力。小臣日侍金阶前，华封三祝瞻尧天。永祈圣寿齐天地，圣子神孙万万年。
寄友人胡子温重午日作
作者：练子宁
朝代：明

海榴花里簟纹疏，五月清凉八月如。遥忆故人家庆处，綵衣寿酒献菖蒲。
寄同窗诸公
作者：练子宁
朝代：明

十载相逢在泮林，几回握手共论心。夔龙礼乐经纶久，班马文章慷慨深。五色蓬莱青锁闼，一樽风雨白头吟。丈夫不洒临歧泪，安遣芳名照古今。
寄曾得之
作者：练子宁
朝代：明

高鸟知还久倦飞，分甘万里远王畿。虎头食肉侯何用，鸡舌含香事已违。博望寻源经月去，长卿为蜀暂时归。寄言玉笥云中客，终拟相从采蕨薇。
寄问小木医士陈植德
作者：练子宁
朝代：明

玉笥之峰三十六，夫子茆庐处江麓。明朝骑虎来相问，白发壶公酒应熟。
射卷
作者：练子宁
朝代：明

新开射圃凤冈前，手挽雕弓满月圆。记得杨侯飞羽日，泮池杨柳叶皆穿。
小姑山
作者：练子宁
朝代：明

姑石嵯峨不可攀，妆台更在白云间。丹梯下压龙蛇窟，铁锁高悬虎豹关。使客未鸣苍玉佩，江妃先亸绿云鬟。江南莫道无形势，笋立天门第一班。
山水小景
作者：练子宁
朝代：明

玉笥诸峰翠接天，鹤汀凫渚近相连。老翁日暮不归去，钓得槎头缩项鳊。
廷试作
作者：练子宁
朝代：明

天子临轩策治安，近臣如雨侍金銮。百年礼乐成周典，一代威仪陋汉官。文气夜连奎壁动，龙光晴射斗牛寒。董生莫负天人策，学术须期百世看。
待月歌
作者：练子宁
朝代：明

天风吹桂香，夜久露华结。清兴谁与同，停杯待明月。明月须臾海上来，青天一望无尘埃。人看明月皎如昨，月照人间知几回。人生何用嗟与叹，月本无心尚圆缺。玉兔捣药能长生，不管麻姑鬓如雪。月既照我饮，我且为月歌。举杯劝月月亦喜，清樽历乱扬金波。愿把紫鸾笙，双吹向寥廓。直上蓬莱第一峰，坐听霓裳奏仙乐。
戏简文仪归郊居督工刈稻
作者：练子宁
朝代：明

丹桂映秋风，江村九月中。思归缘穫稻，忧国愿为农。霜薄蒹葭渚，秋高鸿雁风。齐眉如有馈，应不愧梁鸿。
挽黄德渊
作者：练子宁
朝代：明

潇湘西下水云乡，每忆相随醉夕阳。黄壤顿埋医国手，青囊犹贮养生方。紫芝歌绝猿啼怨，丹杏林空虎迹荒。挂剑独来松柏下，炙鸡絮酒几沾裳。
早朝二首
作者：练子宁
朝代：明

银烛光中乌夜啼，棘闱清彻候晨鸡。西窗听雨参同赴，上苑看花忆旧题。王气晓瞻双阙上，文星夜贯五云西。明朝珂佩朝天去，金殿春风玉笋齐。紫陌行来曙色微，姓名催唤入金闱。静鞭响彻鸳班肃，赞礼声高虎拜齐。珂佩共聆天上语，文章特赴御前题。朝回日晏长安道，风送飞花衬马蹄。
早朝二首·其一
作者：练子宁
朝代：明

银烛光中乌夜啼，棘闱清彻候晨鸡。西窗听雨参同赴，上苑看花忆旧题。王气晓瞻双阙上，文星夜贯五云西。明朝珂佩朝天去，金殿春风玉笋齐。
早朝二首·其二
作者：练子宁
朝代：明

紫陌行来曙色微，姓名催唤入金闱。静鞭响彻鸳班肃，赞礼声高虎拜齐。珂佩共聆天上语，文章特赴御前题。朝回日晏长安道，风送飞花衬马蹄。
早朝和友徐子权韵
作者：练子宁
朝代：明

曈曈旭日上东山，金锁齐开虎豹关。雾蔼炉烟当凤扆，风传胪唱肃鹓班。呈来八骏花前簇，朝散千官柳外还。回望蓬莱犹咫尺，薰弦奏彻五云间。
杏林书屋为姜思彦赋
作者：练子宁
朝代：明

万卷堆中乐有馀，年来种杏绕阶除。开花每见蜂环屋，结实尝闻虎守株。窗下简编勤肄习，笼中药物富收储。朝廷政在需材急，安用藏名好学居。
杏林清隐
作者：练子宁
朝代：明

传家三世总能医，不独长桑授上池。董奉林香丹杏熟，苏耽井在绿苔滋。城中卖药人同识，谷口行春鹤惯随。我亦欲传丹鼎诀，洞天石扇拟同窥。
柬式庵索纸
作者：练子宁
朝代：明

通籍金闺愧不才，扁舟又自望蓬莱。闻君素楮光于雪，愿借文章动上台。
柬金秀才幼孜
作者：练子宁
朝代：明

令誉常从早岁闻，麟经学问独超群。篝灯寒听清宵雨，觅句晴看白昼云。未向月宫攀古桂，先从泮水采香芹。交游幸遂论心乐，尊酒常同坐夕曛。
樵谷歌为双峰饶子弘赋
作者：练子宁
朝代：明

金川南上佳山水，翠壁丹崖相对起。玉山三十六芙蓉，都入樵翁笑谈里。藤萝缚屋薜荔衣，朝往青崖曛暮归。松阴遗世时高枕，谷口行歌日看棋。昔年我作金门客，素衣半化缁尘黑。当时柱笏望西山，始信渔樵不轻得。今年奉敕又朝天，手展诗囊索赠篇。移文未许山灵诮，伐木终期友道全。丈夫出处须知命，轩冕山林总天定。他年我亦谢官归，迟尔长镵绿萝径。
橘林精舍为医陈植德赋
作者：练子宁
朝代：明

千株仙橘倚云苍，闻说陈家有草堂。密叶连村滋雾雨，疏枝垂实碍衣裳。井头洗药红泉煖，花里悬壶白昼长。我与苏耽曾有约，愿分丹实驻颜光。
次孟子温赠之什
作者：练子宁
朝代：明

银箭铜壶促曙晖，论文未觉故人稀。连床风雨三年别，百里星河两地违。人物数推黄叔度，文章谁似谢玄晖。高冈莫道无鸣凤，旧种梧桐已十围。
次答本素上舍
作者：练子宁
朝代：明

满城车马自相求，高卧衡门四壁秋。翡翠兰苕差后识，蒹葭玉树愧同游。葛洪峰下山连屋，陶侃台西月满楼。不有故人能见问，此中高处有谁俦。
水竹居诗
作者：练子宁
朝代：明

高人结宇脩篁里，轩户玲珑瞰流水。庭皋月转翠阴生，溪上风回青浪起。翠阴青浪映窗扉，曲径台深客到稀。林下移床挥麈坐，沙头系艇钓鱼归。柴门无事临流敞，高卧支颐听清响。千山暮雨石泉通，一夜春雷箨龙长。几席清幽俗事疏，波光尽日映图书。何年得遂辞尘埃，杖策相从此卜居。
泛湖
作者：练子宁
朝代：明

雾捲黄沙浪蹴天，衣冠同载泛湖船。香炉倒影凌银阙，瀑布无声落紫烟。秪可吟诗招五老，那堪接武厕群贤。袖中亦有凌云赋，愿借长风到日边。
洪武庚午元日试笔
作者：练子宁
朝代：明

扶桑日转晓曈曈，千树梅花雪未融。酌酒吟春瞻北极，升堂贺岁遇东风。天垂华盖青云近，地接仙源玉圃通。二顷石田今废尽，独持书剑望年丰。
淦江书屋为李宅赋
作者：练子宁
朝代：明

故人家住大江边，又踏鸥波已七年。养鹤亭深栽竹地，读书窗袅煮茶烟。论交有道惭垂顾，推毂无能与荐贤。莫道相从忘夙昔，梅花冰雪岁寒天。
渔樵问答
作者：练子宁
朝代：明

明月芦花被，秋云槲叶衣。相逢两相契，谈笑坐忘归。
灞陵樵牧为谢伯大赋
作者：练子宁
朝代：明

新筑茆堂面翠微，灞陵风景更依稀。拾薪路险莓苔滑，放犊林深笋蕨肥。卜式肯将金换爵，买臣安用锦为衣。他年斤斧相寻处，牛角悬书候夕晖。
爱日堂
作者：练子宁
朝代：明

巘山之阳亲所居，游子爱日将何如。寸心耿耿过葵藿，暮景皎皎垂桑榆。阶前綵服弄鹦鹉，堂上金盘行鲤鱼。丈夫忠孝须努力，期君日夕思居诸。
牡丹为黄公器咏
作者：练子宁
朝代：明

不将红紫竞芳菲，似与天公别有期。金缕织成云外锦，珊瑚长出海中枝。一栏国色君须记，满袖天香我所思。陪赏喜同诸俊彦，醉歌浑似洛阳时。
玉山谣赠时宪
作者：练子宁
朝代：明

我所思兮玉山之岧峣，？夫容兮凌青霄。谪仙一去已千载，至今谁续《庐山谣》。熊侯家住剑江侧，惯扫秋山之黛色。闻余此兴为写之，彷佛梅仙旧时宅。梅仙兮何在，邈清风兮沧海。蹇夷犹兮孤舟，吊遗迹于千载。舟中所载非凡流，羌故人兮李与周。按玉笙兮明月，下黄鹄兮清秋。洞天兮石扇，苍崖兮路转。横余剑兮视八荒，访蓬莱兮几清浅。张侯兮昂藏，骖白鹤兮青霓裳。窥玉梁之宝笈，醉石髓之琼浆。千岩万转路莫测，酒酣一笑三山窄。待得君王赐鉴湖，锦袍重访山中客。
玉山谣赠时宪
作者：练子宁
朝代：明
体裁：古风

我所思兮玉山之岧峣，�夫容兮凌青霄。谪仙一去已千载，至今谁续《庐山谣》。熊侯家住剑江侧，惯扫秋山之黛色。闻余此兴为写之，彷佛梅仙旧时宅。梅仙兮何在，邈清风兮沧海。蹇夷犹兮孤舟，吊遗迹于千载。舟中所载非凡流，羌故人兮李与周。按玉笙兮明月，下黄鹄兮清秋。洞天兮石扇，苍崖兮路转。横余剑兮视八荒，访蓬莱兮几清浅。张侯兮昂藏，骖白鹤兮青霓裳。窥玉梁之宝笈，醉石髓之琼浆。千岩万转路莫测，酒酣一笑三山窄。待得君王赐鉴湖，锦袍重访山中客。
王子逸见寄韵简百寅昆季
作者：练子宁
朝代：明

荆扬文物冠南邦，诗作长城拟受降。汉氏菑畬今有几，陆家兄弟旧无双。窗听夜雨消银烛，帘捲秋山倒玉缸。为谢归来陶县令，几时挥棹到沧江。
秋日作
作者：练子宁
朝代：明
体裁：七言绝句

水晶帘动桂花风，湘簟凉生八月中。魄落小窗银烛里，乌丝雪茧寄秋鸿。
秋日作
作者：练子宁
朝代：明

水精帘动桂花风，湘簟凉生八月中。魄落西窗银烛里，乌丝雪茧寄秋鸿。
罢直图
作者：练子宁
朝代：明

草诏下金銮，宫槐白露寒。紫骝骄不控，明月在阑干。
解嘲
作者：练子宁
朝代：明

秋来晚兴浩如云，閒拂霜华看剑纹。莫怪风流谢安石，未应憔悴沈休文。骅骝神骏宁论肉，雕鹗身轻更出群。千载征南不穿札，至今犹作晋元勋。
访李彦澄不遇戏题
作者：练子宁
朝代：明

过门不入非我心，赠言敢拟瑶华音。澄江八月净如练，玄晖有约来相寻。
读书台
作者：练子宁
朝代：明

闲抱瑶琴访百花，上人还与论三车。能分香积厨中饭，惯煮孤山雨后茶。洗墨池荒秋草合，读书台古夕阳斜。壁间正好题诗句，留取他年护绛纱。
谒安庆余忠宣公祠
作者：练子宁
朝代：明

将军忠节冠荆扬，千载精神日月光。血战孤城身已殒，名垂青简汗尤香。残碑堕泪空秋草，折戟沉沙自夕阳。我亦有怀追国士，为君感慨奠椒浆。
赋得孟义科斗送监生杨仲文归台州亲迎
作者：练子宁
朝代：明

孤石巉岩出紫烟，云根遗墨尚依然。文章岂在龟畴下，形质还存鸟迹前。汲冢秋风思汗简，鲁堂春雨掞韦编。郎君归去和鸣后，织作机中锦字传。
赞邑司训黄南谷像
作者：练子宁
朝代：明
体裁：四言诗

�之名儒，邑之司训。大道远探，木铎宏振。所存者恕，用罔弗臧。所积者善，后宜益昌。
赠人
作者：练子宁
朝代：明

忆昔先人辞玉京，君家父子来相迎。开轩岸帻耽松雪，酒酣落笔沧溟惊。周南留滞有遗命，剪薄滥欲追群英。明当尽节报天子，从此云间吹玉笙。
赠侯伯俊
作者：练子宁
朝代：明

侯家妙墨异人方，蚤岁曾供白玉堂。朴樕霜花收兔叶，淋漓天藻动龙香。文章敢谓抽金匮，圭璧仍烦出锦囊。留取松梅千斛在，兰亭高兴属流觞。
赠医士习以质
作者：练子宁
朝代：明

药炉丹火映晴霞，见说桐林是习家。衣拂松云窥石髓，瓢分崖瀑饭胡麻。岂无董奉林中杏，亦有安期海上瓜。待我蟾宫通桂籍，从君金液鍊金花。
赠吴嘉静
作者：练子宁
朝代：明

檐花细雨广文毡，不到江城又十年。投笔谬曾先俊杰，横经深喜得才贤。乾坤一气鸢鱼外，风月无边杖屦前。远大相期须努力，宣尼三绝在韦编。
赠郡庠张允真作兰卷
作者：练子宁
朝代：明

楚楚张公子，山林兴甚长。行舲思澧浦，随笔写沅湘。剑戟青云湿，衣裳夕露凉。伯英书法在，奕叶继遗芳。
赠鲁生师德东游
作者：练子宁
朝代：明

羡子多才艺，临风感慨深。琴弹别鹤操，声作老龙吟。落落平生志，悠悠太古心。东游万里道，到处遇知音。
辋川钓者图
作者：练子宁
朝代：明

家住黄溪上，金川似辋川。凉风垂钓坐，明月棹歌还。绿水雕胡饭，金鳞缩项鳊。鉴湖如可乞，相与诵尧天。
达泉图
作者：练子宁
朝代：明

一夜春雷动石泉，桃花新涨已连天。幽人悟得朝宗理，兴在滔滔百折前。
近郭产瑞莲二枝同邹孟彰杨德显何仕琏赋
作者：练子宁
朝代：明

罗袜香尘太液池，凌波化作玉莲枝。始知秦虢承恩日，不似皇英望狩时。翠袖相携誇窈窕，银屏双倚斗腰肢。明年献颂甘泉里，朱草嘉禾未足期。
送人之京
作者：练子宁
朝代：明

天子龙飞辟俊才，金滩江上锦帆开。龙泉剑自丰城出，明月珠从合浦来。王气晓浮鳷鹊观，文章宵应凤凰台。锦袍公子仙舟侣，金榜东风取次催。
送人之京
作者：练子宁
朝代：明

松华金粉落春衣，有客过门索赠诗。司马岂无乘驷日，终军又是入关时。新丰树色云中露，长乐钟声雨外知。好去风流三语客，恩波咫尺凤凰池。
送人之官
作者：练子宁
朝代：明

雨霁清流玉满川，锦衣簇簇立沙边。旋沽南石桥头酒，聊送东风江上船。行色一枝春在柳，去程千里水连天。待看考绩归来日，细听莺声奏管弦。
送周子澄之历城
作者：练子宁
朝代：明

难兄佐邑扶风裁，令弟辞家笃友于。风雨几年疏共被，关河千里转征车。天垂钜野河流急，秋尽江南木叶疏。他日到官烦讯问，琴堂诗思夜何如。
送周望往四川
作者：练子宁
朝代：明

驷马桥边秋水波，郎君此去意如何。衡阳雁阵惊寒早，巫峡猿啼入夜多。一水东来通汉沔，众山西上接岷峨。少陵祠宇清溪曲，为泻椒浆试一过。
送大将出征
作者：练子宁
朝代：明

九重飞诏紫泥新，帝命南征遣大臣。宫路回传银瓮煖，江花初报锦袍春。蛮烟瘴雨驱车远，朔雪燕云送捷频。汗马功成催入觐，汾阳勋业照麒麟。
送总戎出征
作者：练子宁
朝代：明

天子龙飞定朔南，知君此去定呼韩。班超自信轻投笔，马援仍能老据鞍。饮马窟春泉脉煖，射雕风急雪花寒。同行王粲吾知己，应有音书早寄看。
送淦城百花寺僧竹峰请度牒南归
作者：练子宁
朝代：明

凤阁岧峣紫禁长，五云垂影绚天光。缁衣素识龙鸾气，墨板新承雨露香。杯渡海门秋渺渺，锡飞淮甸月茫茫。赐还有待南归日，来访支公卧石床。
送花状元诏许归娶
作者：练子宁
朝代：明

三月都门莺乱啼，郎君春色上朝衣。潘生况拟供调膳，张敞仍须学画眉。南陌酒香银瓮熟，西湖月朗画船归。极知身负君恩重，莫遣心随粉黛移。
郡庠胡子温以杨侯所题弓求赋遂为书此
作者：练子宁
朝代：明

七宝雕弓鹊血红，使君高谊孰能同。鼎湖犹忆轩辕堕，蛟浦徒誇汉武雄。空谷扣弦惊夜月，上林飞箭待秋鸿。桑弧自有平生志，未数麒麟第一功。
郭子成入关诗卷
作者：练子宁
朝代：明

岳翁乘棹章江日，曾约先人泊画船。若问周南留滞事，不才金匮守遗编。先人交契若云烟，最说君家外舅贤。我有愁心似征雁，随君千里到秦天。
郭子成入关诗卷·其一
作者：练子宁
朝代：明

岳翁乘棹章江日，曾约先人泊画船。若问周南留滞事，不才金匮守遗编。
郭子成入关诗卷·其二
作者：练子宁
朝代：明

先人交契若云烟，最说君家外舅贤。我有愁心似征雁，随君千里到秦天。
重午日答友人
作者：练子宁
朝代：明

青鸟新传锦字诗，高情非是故相违。歌钟满坐风流客，不称山人鹤氅衣。
题匏庵所藏画
作者：练子宁
朝代：明

鹤羽翛翛弄月明，筼筜谷里暮寒生。凭谁截作参差玉，吹出伶伦嶰谷声。百尺长松石上栽，紫云深护碧崔嵬。绿蓑坐钓盘陀石，细雨斜风不肯回。
题匏庵所藏画·其一
作者：练子宁
朝代：明

鹤羽翛翛弄月明，筼筜谷里暮寒生。凭谁截作参差玉，吹出伶伦嶰谷声。
题匏庵所藏画·其二
作者：练子宁
朝代：明

百尺长松石上栽，紫云深护碧崔嵬。绿蓑坐钓盘陀石，细雨斜风不肯回。
题墨梅
作者：练子宁
朝代：明

姑射仙人玉佩环，琼箫和月上青鸾。素衣不受缁尘染，留与江南岁晏看。
题徽宗草虫
作者：练子宁
朝代：明

虫豸薨飞异卉芳，宣和点染自君王。当时不省观无逸，对画令人感慨长。
题梅
作者：练子宁
朝代：明

月逢三五光才满，梅遇阳回始着花。禅定湛然忘色相，不知疏影上袈裟。
题梅四首·其三
作者：练子宁
朝代：明

岁寒百卉凋残尽，自信孤芳映雪清。相对老僧禅坐处，一轮明月正三更。
题梅四首·其二
作者：练子宁
朝代：明

老禅心迹本来空，却与寒梅臭味同。昨夜苦吟清不寐，雪花开遍月明中。
题梅四首·其二
作者：练子宁
朝代：明

老禅心迹本来空，却与寒梅臭味同。昨夜苦吟清不寐，雪花开遍月明中。岁寒百卉凋残尽，自信孤芳映雪清。相对老僧禅坐处，一轮明月正三更。曾向孤山占早春，肯同桃李媚时人。暗香疏影黄昏月，应共禅心不涴尘。
题梅四首·其四
作者：练子宁
朝代：明

曾向孤山占早春，肯同桃李媚时人。暗香疏影黄昏月，应共禅心不涴尘。
题黄彦成云林小隐
作者：练子宁
朝代：明

有客素肥遁，幽居爱林闾。结屋依陋巷，种树绕城隅。浮云南山来，清阴覆其闾。老柳带寒色，芳兰露春腴。窗深不知晓，树密室自虚。甘贫意自适，守道乐有馀。娱宾非旨酒，饱食但园蔬。流水赴大泽，翔禽恋高株。物性各有遂，谁能常晏如。所以古人隐，为时而卷舒。商岭岂高蹈，渭阳非远渔。惟有巢由子，千载烈丈夫。山鸣谷尚应，已独不受呼。嗟我眼中人，孰不为利驱。眷此云林下，萧然尘鞅疏。车马塞里巷，何能顾穷居。寄语抱关者，当识其贤愚。
骏马歌
作者：练子宁
朝代：明

君不见穆王八骏游天路，迹遍寰宇尚无度。乐同王母宴瑶池，赖得君牙挽周祚。又不见明皇幸蜀八马龙，天宝不及开元中。渔阳鼙鼓烟尘黑，玉环妖血鞍鞯红。君看玉蹄三十二，莫是天闲旧骐骥。残阳一片雨馀天，芳草何年牧扫地。雄姿逸态汗血新，风鬃雾鬣腾踏匀。一嘶一齧各有趣，或行或止森同群。奚官控出尘飞动，岂是造父王毛仲。麒麟虽在地上行，光价合为天下重。摩挲猛气犹腾骧，出世即论周与唐。吾皇不受千里献，黄金乐施涓人方。骏兮骏兮渥洼种，际会风云擅才勇。还君此画歌我辞，阊阖风生毛发竦。
寄参谋刘彦炳行军已度剑关次韵志喜
作者：练高
朝代：明
体裁：七言律诗

遥驻旌旄已渡泸，壶浆父老迓前驱。幕中司马徵韩愈，灞上将军韶亚夫。金甲雕弓朝洗箭，银灯虎帐夜投壶。应知横槊题诗处，锦瑟凝歌翠袖扶。
送云南教授刘后耕
作者：练高
朝代：明
体裁：七言律诗

见说思陵过五溪，热云蒸草瘴天低。星联南极穷朱鸟，山抱中流界碧鸡。苜蓿照盘官况冷，芭蕉夹道驿程迷。巍巍尧德元无外，未必文风阻远黎。
送张起潜之柳州
作者：练高
朝代：明
体裁：七言律诗

浔水环城拥翠来，柳阴府署倚云开。唐祠侑食歌丹荔，汉柱铭功篆绿苔。日落雷塘龙雾合，虹消桂岭飓风回。南行无雁音书少，别思绵绵不易裁。
送赵将军
作者：练高
朝代：明
体裁：七言律诗

崆峒一剑倚秋阴，谁识将军百战心。老去功名余白发，闲来歌舞散黄金。呼鹰大泽风竿劲，射虎南山雪羽深。敲缺唾壶银烛短，时人不解垄头吟。
送赵将军
作者：练高
朝代：明

崆峒一剑倚秋阴，谁识将军百战心。
老去功名余白发，闲来歌舞散黄金。
呼鹰大泽风竿劲，射虎南山雪羽深。
敲缺唾壶银烛短，时人不解垅头吟。
除夜偶成
作者：绝恂
朝代：明

绛蜡高烧爆竹鸣，群儿奔走喜还惊。老夫识得春来惯，直伴梅花睡到明。
题吴仲圭平远图
作者：绝恂
朝代：明

苍山遥遥几千里，绿树参差碧空起。双帆忽从江上归，影落斜阳湿秋水。林阴苍莽鸟不飞，石径蹭蹬行人稀。松根似可缚茅屋，沙尾亦足容渔矶。我尝西游倚江阁，极目长空入寥廓。好山不肯过江来，恨不乘风跨黄鹤。吴君画手当代无，落笔何年成此图。安能著我岩壑底，相觅老樵寻钓徒。
送娄士琏之官四川仁寿分韵得知字·其一
作者：绵竹山人
朝代：明

山河形胜今犹在，宫阙趋跄事已非。冀野风生双虎斗，咸阳火起一龙飞。伤心何忍闻黄诏，稽首无缘见衮衣。击石独怀千古恨，仰天血泪不胜挥。
兵后过访顾仲瑛感赋（丙申十月）
作者：缪侃
朝代：明
体裁：七言律诗

少年壮志已模棱，忆旧怀亲思不胜。我父竟为逃难客，故人近作在家僧。身居乱世惭何补，哭到穷途去未能。相见莫论生死事，且须泥饮尽寒灯。
九日
作者：缪师伋
朝代：明
体裁：五言绝句

黄菊东篱下，还逢九日开。今朝尊酒尽，无复白衣来。
关帝庙联
作者：缪昌期
朝代：明
体裁：联

德必有邻，把臂呼岳家父子；忠能择主，鼎足定汉室君臣。
泰山岳庙联
作者：缪昌期
朝代：明
体裁：联

云行雨施，不崇朝而遍天下；地大物博，祖阳气之发东方。
洪葆原丈关政报满还朝
作者：缪昌期
朝代：明
体裁：七言律诗

锦帆箫鼓出江湄，水冻黄河驿路迟。乡味久应忘荔子，客情偏自忆莼丝。阊门柳色非前日，长乐钟声似旧时。闻道使君廉载石，江东父老望族麾。